title: Lumikki ja 7 jätkää

text: Aikalaisarvioissa Paula Talaskivi arvosti elokuvan viattomuutta, "kiltteyttä": "...paatuneempikin taitaa sulaa lähes satutunnelmiin". Olavi Veistäjä puolestaan kommentoi: "Voiko yleisöä enää yrittää naurattaa mauttomammin ja tökerömmin?" Muutenkin elokuva sai kovin ristiriitaisia arvioita.


title: Lumikki ja 7 jätkää

text: Myöhemmin Grimmin sadun tukkilaismuunnelma on saanut luonnehdinnan kepeä farssi, jonka nimiosan esittäjän Raili Mäen näyttelijäntaidot ovat erään kriitikon mielestä vaatimattomat, vaikka hän muuten hehkeä onkin.


title: Matti Raivio

text: Matti Raivio (22. helmikuuta 1893 Pihlajavesi – 25. toukokuuta 1957 Pihlajavesi) oli suomalainen maastohiihtäjä ja maailmanmestari.


title: Matti Raivio

text: Raivio voitti kultaa 30:n ja 50 kilometrin matkoilla vuoden 1926 hiihdon maailmanmestaruuskilpailuissa Lahdessa. Hänen 30 kilometrin voittomarginaalinsa, 6 minuuttia ja 18 sekuntia, on edelleenkin kaikkien aikojen suurin arvokisavoitto kyseisellä matkalla. 50 kilometrillä Raivio voitti hopeamitalisti Tauno Lappalaisen 8 minuutilla ja 27 sekunnilla.


title: Matti Raivio

text: Raivio osallistui kaksiin olympialaisiin: Chamonix'ssa 1924 hän sijoittui seitsemänneksi sekä 18:lla että 50 kilometrillä. Sankt Moritzissa 1928 hän keskeytti 50 kilometrillä.


title: Matti Raivio

text: Raivio voitti urallaan kuusi Suomen mestaruutta vuosina 1920–1927. Hän voitti 10 kilometrin hiihdon vuosina 1920 ja 1921 ja 60 kilometrin mestaruuden vuonna 1922. 1925 hän oli nopein 10 kilometrillä ja vuonna 1927 hän voitti sekä 10 että 60 kilometrin Suomen-mestaruudet. Viimeinen mestaruus tuli vasta uusinnassa, kun hän ja Martti Lappalainen olivat 10 kilometrillä hiihtäneet saman ajan. Salpausselän Kisoissa hän voitti 10 kilometriä vuosina 1925 ja 1927 sekä jälkimmäisenä vuonna myös 50 kilometrin kilpailun. Hän sai Salpausselkä-mitalin numero 3. Puijon kisoissa hän voitti 30 ja 50 kilometriä vuonna 1923.


title: Matti Raivio

text: Matti Raivion sisar Aino Raivio voitti kaksi Suomen mestaruutta naisten 5 kilometrin hiihdossa vuosina 1924 ja 1925.


title: Oktjabrskaja revoljutsija

text: Oktjabrskaja revoljutsija, (, ) oli alkuaan Venäjän keisarikunnan laivaston ja sittemmin Neuvostoliiton laivaston Gangut-luokan taistelulaiva. Aluksen nimi oli alun perin ().


title: Oktjabrskaja revoljutsija

text: Sen köli laskettiin 3. kesäkuuta 1909 Pietarissa Amiraliteetin telakalla ja alus laskettiin vesille 24. syyskuuta 1911. Alus valmistui 21. lokakuuta 1914.


title: Oktjabrskaja revoljutsija

text: "Gangut" sijoitettiin 1914 Itämeren laivaston 2. taistelulaivaviirikköön, jonka tukikohta oli pääasiallisesti Helsingissä. Laiva nimettiin 27. toukokuuta 1925 "Oktjabrskaja revoljutsijaksi".


title: Oktjabrskaja revoljutsija

text: Talvisodassa alus tulitti suomalaisia rannikkopattereita.


title: Oktjabrskaja revoljutsija

text: Vuonna 1941 alus siirrettiin Tallinnasta Kronstadtiin ja syyskuun lopulla Leningradiin. Toisen maailmansodan aikana Saksaa vastaan eli 1941–1945 aluksen komentajina toimivat M. Z. Moskalenko, N. A. Petrištšev ja S. D. Solouhin. Alus ampui päätykeillään 1 140 laukausta Leningradin piirityksen aikana.


title: Oktjabrskaja revoljutsija

text: Vuodesta 1954 alusta käytettiin koulutukseen. Se poistettiin palveluksesta 1956 ja romutettiin 1959. Sen ilmatorjuntatykit ja ankkurit ovat muistomerkissä puistossa Kronstadtissa.


title: Katri Somerjoki

text: Katri Somerjoki (s. 1973, Helsinki) on suomalainen laulaja. 1990-luvulla hän oli mukana mm. Mascara -yhtyeessä.


title: Katri Somerjoki

text:
Somerjoki on toimittaja Kari Somerjoen tytär ja Rauli Badding Somerjoen veljentytär. Hän työskentelee satunnaisesti mm. valokuvaajana ja hoitolayrittäjänä.
Katri Somerjoki asuu Helsingissä ja tekee säännöllisesti duokeikkoja Katri Somerjoki Katharsis -yhtyeensä kanssa (entinen Selma Räme Duo). Hänen entinen yhtyeensä oli nimeltään Cat Lee & Co ( 2004-2012). Somerjoki konsertoi setänsä Baddingin muistoksi syksyllä 2017, jolloin tulee kuluneeksi 70 vuotta hänen syntymästään. Katri julkaisi Niittisydän-yhtyeen nimissä tribuuttilevyn "Rakkaudella Raulille" joka sisältää Rauli Somerjoen kappaleita uusina sovituksina.


title: Merikoski SBT

text: Merikoski SBT on vuonna 1995 perustettu oululainen salibandyseura, jonka jäsenmäärä kaudella 2006–2007 oli noin 500. Miesten edustusjoukkue pelaa Divarissa kaudella 2018-2019. Seuran toiminta alkoi jo vuonna 1992 Oulunsalon Vasaman pesäpallojaoston alaisuudessa. Keväällä 1996 Vasaman salibandytoiminta ja sarjapaikat siirrettiin Merikoski SBT:lle.


title: Merikoski SBT

text: Merikoski SBT:n naisten joukkue on pelannut Naisten salibandyliigaa kolmen kauden ajan. Joukkue putosi liigasta kauden 2003–2004 jälkeen jäätyään sarjassa viimeiseksi. Joukkue voitti 20 ottelusta kaksi. Merikoski voitti putoamiskarsinnan, mutta Kalevi Lämsä katsoi, ettei joukkueella ole taloudellisia resursseja osallistua seuraavan kauden SM-sarjaan. Päätöksen seurauksena suurin osa Merikosken naisista lähti pelaamaan naapuriseuraan OLS:n naisten edustukseen.


title: Merikoski SBT

text: Merikoskella on monta juniorijoukkuetta. Nuorimmat ovat 07-08 ikäluokkaa.


title: Kaleva (Kerava)

text:
Kaleva on Keravan ensimmäinen ja väkiluvultaan suurin kaupunginosa, jossa vuoden 2014 lopussa asui 9 997 ihmistä. Se sijaitsee kaupungin keskustan luoteispuolella. Kaupunginosaan kuuluu Kalevan lisäksi Kurkelan, Viron, Virrenkulman ja Ilmarisen asuinalueet.
Kaleva on suurimmaksi osaksi rivi- ja omakotitalopainotteista asuinaluetta. Kalevassa sijaitsee 1–6 luokkien opetusta antavat Kalevan ja Kurkelan koulut. Kalevassa sijaitsee Kalevan urheilupuisto, jossa on muun muassa lämmitettävä tekonurmi jalkapalloilijoille, yleisurheilukenttä, jäähalli, uimahalli ja maauimala. Kaupunginosassa sijaitsee myös terveyskeskuksen ympärille rakentuva terveyspuisto, jossa on sekä julkisia että yksityisiä terveyspalveluja.


title: Kaleva (Kerava)

text: Virrenkulma on uudisrakennusalue Keravalla Kalevan kaupunginosassa. Alueelle on rakenteilla noin sata pientaloa ja näiden lisäksi pienkerrostaloja. Alueen rakentaminen alkoi 2006. Alueella on sekä Keravan kaupungin tontteja että yksityisiä tontteja. Alue rajoittuu pohjoisessa Tuusulaan, lännessä Vironmäen ja Kuusimäen metsään, idässä päärataan sekä etelässä Pihkaniittyyn. Virrenkulman alkuperäisen nimen kerrotaan olleen Virrenkuuluma (Wirrenkullma). Nimi on peräisin siitä, että Tuomalan kylässä herätysliikkeen virren veisuu kuului tähän paikkaan asti 1700-luvulla. Virrenkulman bussiyhteydet: 16.8.2010 asti: 8,K Keravan rautatieasemalle. 16.8.2010 alkaen: 973 Päiväkumpuun Keravan rautatieaseman, Ali-Keravan ja Peijaksen sairaalan kautta.


title: Kaleva (Kerava)

text: Virrenkulman kadunnimet on nimetty perhoslajien mukaan, muun muassa:


title: Epäorgaaninen

text: Epäorgaaninen, "epäelimellinen", elottomaan luontoon kuuluva, tarkoittaa yleisesti elotonta vastakohtana orgaaniselle, "elollinen".


title: Etelä-Kiinan meri

text: Etelä-Kiinan meri on Kiinan eteläpuolella sijaitseva Tyynenmeren reunameri. Se rajoittuu idässä Taiwanin saareen ja Filippiineihin, etelässä Borneon saareen ja lännessä Indokiinan ja Malakan niemimaihin. Sen pinta-ala on laskentatavasta riippuen 3 000 000 – 3 500 000 neliökilometriä, ja se on maailman kuudenneksi suurin merialue viiden valtameren jälkeen. Meren keskisyvyys on 1 212 metriä.


title: Etelä-Kiinan meri

text: Etelä-Kiinan meri on yhteydessä Itä-Kiinan mereen Taiwaninsalmen eli Formosansalmen kautta. Muita salmia ovat muun muassa Luzoninsalmi, Sundasalmi ja merirosvoistaan tunnettu Malakansalmi.


title: Etelä-Kiinan meri

text: Etelä-Kiinan meren suurimpia lahtia ovat Siaminlahti ja Tonkininlahti. Meren lounaisosassa on suuri Sundan matalikko, joka ulottuu Siaminlahdelta Jaavanmerelle saakka. Matalikon alueella meri on yleisesti alle 60 metriä syvä. Meren syvin alue on Paracelsaarilta ja Luzoniin ulottuvalla alueella oleva laaja syvänmeren tasanne "Etelä-Kiinan allas", jonka keskisyvyys on 4 000–5 000 metriä ja syvin kohta 5 560 metriä. Meren itäosassa, Luzonin länsipuolella on lisäksi Manilan syvänne, joka yltää 5 400 metrin syvyyteen saakka. Alueella on vuosisatojen kuluessa liikkunut merirosvoja.


title: Etelä-Kiinan meri

text: Suurimmat Etelä-Kiinan mereen laskevat joet ovat Helmijoki, Punainen joki, Mekong ja Chao Phraya.


title: Etelä-Kiinan meri

text: Etelä-Kiinan meren rantavaltiot kiistelevät merialueidensa rajoista sekä alueen saarten omistusoikeudesta. Etelä-Kiinan meren poikki kulkee valtaosa esimerkiksi Japaniin menevästä öljystä. Aluekiistojen eskaloituminen tavalla, joka vaarantaisi merenkulun turvallisuuden, voisi olla haitaksi koko maailmantaloudelle.


title: Orgaaninen

text: Orgaaninen on adjektiivi, joka biologiassa tarkoittaa elimellistä, elollista, eloperäistä tai luonnosta peräisin olevaa. Epäorgaaninen puolestaan tarkoittaa elottomaan luontoon kuuluva.


title: GRAU

text: GRAU on Venäjän ja entisen Neuvostoliiton puolustusministeriön ohjusten ja tykistön päävirasto ( eli ГРАУ). Se toimi apulaispuolustusministerin, joka oli samalla Asevoimien ase- ja ammuspäällikkö (venäjäksi начальник вооружения ВС РФ - заместитель Министра обороны РФ), alaisuudessa.


title: GRAU

text: GRAU antoi nk. GRAU-koodit Neuvostoliiton ammuksille ja asejärjestelmille. Nämä koodit eivät siis olleet suunnittelutoimistojen tai teollisuusyritysten koodeja.


title: GRAU

text: GRAU-koodit ovat muotoa "numero kirjain numero". Esimerkiksi «2 S 19  "Msta-S"» on koodi 2S19 Msta rekyylittömälle haupitsille. Esimerkiksi ilmatorjuntaohjus SA-1/SA-25 tunnettiin Neuvostoliitossa ainakin neljällä nimellä


title: GRAU

text: Ensimmäinen merkki kertoo laitteen kategorian numerolla. Toinen merkki alikategorian kirjaimella ja kolmas määrittää tuotteen numerolla. Lisämerkeillä erotetaan tuoteen versiot.


title: Kanoninen kimppu

text: Matematiikassa dimensiota "n" olevan algebrallisen variston kanoninen kimppu on suorakimppu


title: Kanoninen kimppu

text: joka on "V":n kotangenttikimpun formula_2 "n":s ulkopotenssi. Se on siis "V":n holomorfisten "n"-muotojen kimppu, kun "V" on määritelty kompleksilukujen kunnassa. Tämä "V":n duaalinen objekti Serren dualisuuden suhteen. Tätä voidaan myös ajatella kääntyvänä lyhteenä.


title: Kanoninen kimppu

text: Kanoninen luokka on "V":n Carterin divisorin "K" divisoriluokka. Sen avulla voidaan muodostaa kanoninen kimppu, joka on "V":n lineaaristen ekvivalenssien ekvivalenssiluokka, ja sen divisoreja kutsutaan kanonisiksi divisoreiksi. "Antikanoninen divisori" on muotoa −"K" oleva divisori, missä "K" on kanoninen. Antikanoninen kimppu on vastaava käänteinen kimppu formula_3.


title: Kanoninen kimppu

text: Singulaariselle varistolle "X" on olemassa useita tapoja määritellä kanoninen divisori. Jos varisto on normaali, se on sileä ja sen kodimensio on yksi. Erityisesti voidaan määritellä sileän paikan kanoninen divisori. Tästä saadaan "X":n yksikäsitteinen Weilin divisoriluokka. Tässä luokassa merkitään "K":llä "X":n kanonista divisoria.


title: Kanoninen kimppu

text: Toisaalta normaalille varistolle "X" voidaan tutkia "X":n normalisoidun dualisoivan kompleksin "d":ttä kohomologiaa. Tämä lyhde vastaa Weilin divisoriluokkaa, joka on sama kuin yllä määritelty divisoriluokka "K". Samaan tulokseen päästään myös, jos "X" on "S2", Gorenstein, ja dimensiota yksi.


title: Napajänis

text: Napajänis ("Lepus arcticus") on jänisten sukuun kuuluva nisäkäslaji, jonka levinneisyysalue ulottuu Kanadan pohjoisosista aina Grönlannin rannikoille ja Kanadan saaristoihin asti. Napajänis on esiintymisalueellaan ainoa siellä tavattava jäniseläin. Napajänikset elävät keskimäärin seitsemän vuotta.


title: Napajänis

text: Napajäniksen turkki on kesäisin harmaa tai ruskea ja talvisin valkoinen, mutta korvien kärjet ovat mustat. Napajänis voi kasvaa noin puolen metrin pituiseksi pois lukien sen viidestä kymmeneen senttiä pitkä häntä. Napajänis on sopeutunut hyvin kylmään ilmastoon, esimerkiksi sen korvat ovat pienemmät kuin useimmilla muilla jäniksillä, jotta niiden lämpöä haihduttava pinta-ala olisi pienempi. Napajäniksellä on suuret ja karvaiset jalat, mitkä estävät sitä vajoamasta hankeen.


title: Napajänis

text: Ravinnokseen napajänis käyttää enimmäkseen varpujen silmuja, juuria, sekä marjoja. Talvella pääravintoa ovat pajut, kesällä ruoho. Talvella napajänis kaivelee ruokansa hangesta ja tarvittaessa rikkoo jääpeitteen takajaloillaan.


title: Napajänis

text: Napajäniksen kiima-aika on yleensä huhti–toukokuussa. Poikaset syntyvät kesä–heinäkuussa. Yleensä naaras synnyttää kerralla 2–8 poikasta. Poikaset vieroitetaan 8–9-viikkoisina.


title: European Students' Union

text: The European Students' Union ESU (aiemmin The National Unions of Students in Europe ESIB) on eurooppalaisten kansallisten opiskelijaliittojen yhteenliittymä, johon kuuluu 45 eurooppalaista kansallista opiskelijaliittoa 35 Euroopan valtiosta. Suomesta järjestön jäseninä ovat Suomen Ammattikorkeakouluopiskelijayhdistysten Liitto - SAMOK ry sekä Suomen ylioppilaskuntien liitto (SYL) ry.


title: European Students' Union

text: ESU edustaa jäsenjärjestöjensä kautta yli 10 miljoonaa eurooppalaista opiskelijaa ja vaikuttaa koulutusta koskevaan päätöksentekoon. Vaikuttamisen kohteina ovat mm. Euroopan unioni, Euroopan neuvosto sekä UNESCO.


title: Tim Lambesis

text: Tim Lambesis (s. 21. lokakuuta 1980) on laulaja metalcore-yhtyeessä As I Lay Dying. Hän on toinen yhtyeen perustajajäsenistä. Hän on myös soittanut kitaraa yhtyeissä Society's Finest ja Point of Recognition. Avoimesti kristityksi tunnustautunut Lambesis on osittain kreikkalainen. Lambesis on tunnettu äänestään, joka on saanut vaikutteita ruotsalaisyhtyeiden In Flamesin, Living Sacrificen ja At the Gatesin tuotannosta.


title: Tim Lambesis

text: Tim Lambesiksella on thrash metalia ja metalcorea yhdistelevä soolohanke nimeltä Austrian Death Machine, jossa hän soittaa kaikki instrumentit, ja yhtye käsittelee Arnold Schwarzeneggerin toimintaelokuvia. Austrian Death Machinelta ilmestyi heinäkuussa 2008 albumi nimeltä "Total Brutal". As I Lay Dyingissa Lambesiksen sanoitukset ovat henkilökohtaisia ja käsittelevät aiheita ihmissuhteista elämässä kamppailuun.


title: Tim Lambesis

text: Lambesiksella on 3 veljeä. Hän syntyi Phoenixissa, Arizonassa, mutta muutti San Diegoon ollessaan nuori. Kaikki hänen veljensä elävät Phoenixissa. Lambesiksen vanhemmat omistavat yrityksen Carlsbadissa, kaliforniassa. Lambesis työskenteli jonkin aikaa vanhempiensa yrityksessä ennen kuin perusti As I Lay Dyingin. Hän omistaa osan Metal Blade Recordsista.


title: Tim Lambesis

text: Toukokuussa 2013 Lambesis pidätettiin epäiltynä yrityksestä palkata murhaaja tappamaan vaimonsa. Hänet tuomittiin 6 vuodeksi ehdottomaan vankeusrangaistukseen 16.5.2014. Lambesis vapautui vankilasta 17.12.2016 kärsittyään tuomiotansa yhteensä kaksi vuotta ja kymmenen kuukautta.


title: Mustahäntäpreeriakoira

text: Mustahäntäpreeriakoira eli preeriakoira ("Cynomys ludovicianus") on preeriakoirien sukuun kuuluva nisäkäs, jota tavataan Pohjois-Amerikan preerioilla aina Kanadan eteläosista Meksikon pohjoisosiin. Nimensä mustahäntäpreeriakoira on saanut koiran haukuntaa muistuttavasta ääntelystään ja sosiaalisesta elämäntavastaan, vaikkei se muuten ole läheistä sukua koiraeläimille. Nykyisin lajia pidetään jonkin verran lemmikkieläimenä, myös Suomessa.


title: Mustahäntäpreeriakoira

text: Mustahäntäpreeriakoirat elävät valtavissa järjestäytyneissä yhteisöissä, joissa ne kaivavat laajoja tunneleita maan alle. Yhden tunnelin keskikoko on sata hehtaaria, mutta tätä paljon suurempia tunneleita tunnetaan. Kaikista laajin tunnettu yhteisö oli kaivanut elinalueeksensa 64 750 neliökilometrin kokoisen alueen.


title: Mustahäntäpreeriakoira

text: Mustahäntäpreeriakoirat ovat hyvin sosiaalisia, mikä mahdollistaa yhteistyön niin alueiden puolustamisessa kuin yhteisöjen syntymisessä. Tällaista yhteisöä kutsutaan "kaupungiksi". Kaupunki taas on edelleen jaettu "kaupunginosiin". Kaupunginosien "väestö" on jakautuneena perhekuntiin, jotka käsittävät yleensä 8-9 - paikoin yli 20 - yksilöä.


title: Mustahäntäpreeriakoira

text: Mustahäntäpreeriakoirat lisääntyvät vain kerran vuodessa. Lisääntymisaikana naaraat unohtavat sosiaalisuutensa ja alkavat tappaa toisten naaraiden poikasia. Lähisukulaisten tappaminen on nisäkkäiden keskuudessa harvinaista, joten mustahäntäpreeriakoiranaaraiden käytöstä on pyritty selittämään erilaisin tavoin. Todennäköisesti naaraat pyrkivät joko vähentämään liikakansoitusta, takaamaan omille poikasilleen paremmat elinolosuhteet tai sitten ne vain tarvitsevat lihaa saadakseen energiaa.


title: Evert Julius Bonsdorff

text: Evert Julius Bonsdorff (24. syyskuuta 1810 Turku – 30. heinäkuuta 1898 Muurla) oli suomalainen anatomi, eläintieteilijä ja lääkäri. Anatomian ja fysiologian professorina vuosina 1846–1871 toiminut Bonsdorff tunnetaan lääkäriopetuksen uudistajana ja Helsingin yliopiston lintukokoelmien perustajana. Arkkiatrin arvon Bonsdorff sai vuonna 1859 ja valtioneuvoksen vuonna 1871.


title: Evert Julius Bonsdorff

text: Hän väitteli lääketieteen tohtoriksi 1840. Hän tuli 1837 anatomian prosektoriksi ja anatomian ja fysiologian apulaiseksi. Vuonna 1846 hänestä tuli Helsingin yliopiston anatomian ja fysiologian professori. Hän otti anatomian opetuksessa käyttöön opiskelijoiden itse tekemät leikkelyharjoitukset.


title: Evert Julius Bonsdorff

text: Bonsdorff oli ahkera tutkija ja julkaisija anatomian alalla. Hänen ansiostaan oikeuslääketieteessä syntyi ruumiinvammojen uusi luokitus. Hän hankki Magnus von Wrightin avulla laajan Suomen lintuja sisältävän kokoelman sekä kokoelman kaksisiipisiä hyönteisiä. Kokoelma on nimetty Bonsdorffin museoksi. Myös ainutlaatuisen luustokokoelman syntyminen on hänen ansiostaan.


title: Evert Julius Bonsdorff

text: Bonsdorff perusti yliopiston anatomian laitoksen ihmisluukokoelman jota kartutettiin sitten 1930-luvulle saakka. Kokoelmaa säilytetään nykyisin Luonnontieteellisen museon vintillä. Kokoelmaan kuuluu 1 500 pääkalloa ja useita laatikollisia ihmisluita eri puolilta maailmaa. Kokoelmaan aiemmin kuuluneet saamelaisten pääkallot ja luurangot toimitettiin vuonna 2001 Inariin haudattavaksi. Kokoelmaan kuuluu myös 50 rikoksista tuomittujen vankien pääkalloa joiden joukossa on tiettävästi sarjamurhaaja Juhani Aataminpojan kallo.


title: Nyby

text:
Nyby (ruotsia, ) voi tarkoittaa seuraavia:
Nyby on myös usean kylän nimi.


title: Loukinen

text: Loukinen on joki Pohjois-Suomessa. Se saa alkunsa useita pienistä latvapuroista ja yhtyy Ounasjokeen Levin matkailukeskuksen lähellä. Loukisen pituus on noin 60 kilometriä. Loukinen sekä sen sivujoet Kapsajoki ja Seurujoki ovat hyviä kalavesiä.


title: Loukinen

text: Loukisen alkupisteestä on Ounasjokeen liittymispisteeseen matkaa noin 32 km.


title: Loukinen

text: Loukinen sivujokineen on perattu uittoa varten. Sinne on istutettu harjusta, siikaa ja järvitaimenta osana uiton ja voimaloiden velvoitteita.


title: Loukinen

text:
Loukisen latvasuot ovat suojelualuetta. Siellä on lähteitä ja aapasuota. Alueen maaperä on kalkkipitoinen mikä vaikuttaa kasvillisuuteen. Alueella on myös merkitystä lintujen suojelun takia.
Loukisen ympäristöarvoja on selvitetty perusteellisesti, koska sen läheisyyteen on haettu lupaa kultakaivokselle.


title: Loukinen

text: Kalasaalis.com / loukinen


title: Nyby (Ii)

text: Nyby on pieni maaseudun kylä Iin kunnassa Pohjois-Pohjanmaalla. Kylä sijaitsee Ruukinlahden rannalla noin kolme kilometriä Olhavan kylän pohjoispuolella ja noin 19 kilometriä pohjoiseen kuntakeskuksesta. Valtatie 4 kulkee kylän ohitse.


title: Nyby (Ii)

text: Kylässä toimi vuosina 1783–1885 Nybyn lasitehdas, joka oli 1700-luvun lopulla Suomen merkittävin. Olhava on useissa ruotsin käännöksissä mainittu nimellä Nyby.


title: ELF Cup

text:
ELF Cup oli jalkapallon maajoukkueturnaus, joka järjestettiin vuoden 2006 marraskuussa Pohjois-Kyproksella. Turnauksen järjesti Pohjois-Kyproksen jalkapalloliitto KTFF.
Turnaukseen osallistuneista maajoukkueista suurin osa, mukaan lukien isäntäjoukkue Pohjois-Kypros, eivät olleet kansainvälisen jalkapalloliiton FIFAn tai sen maanosaliittojen jäseniä. Turnaus tarjoasi niille harvinaisen tilaisuuden pelata maaotteluita muita maita vastaan.


title: ELF Cup

text: Alun perin Pohjois-Kyproksen piti järjestää NF-Board-liiton joka toinen vuosi järjesttäväksi kaavaillun ensimmäisen vastaavalla tavalla ei-FIFAn tunnustamille maajoukkueille tarkoitetun VIVA World Cup -turnauksen, mutta kiistojen vuoksi turnaus päätettiin sittemmin järjestää Oksitaniassa. NF-Board ilmoitti erimielisyyden syyksi Pohjois-Kyproksen haluttomuutta ottaa turnaukseen mukaan tiettyjä joukkueita, kun taas Pohjois-Kypros ilmoitti syyksi taloudelliset erimielisyydet. Sn vuoksi ELF Cup ja VIVA World Cup järjestettiin samaan aikaan marraskuussa. KTFF lupasi maksaa osallistuvien joukkueiden matkakustannukset, mikä houkutteli monia NF-Boardin jäsenliittoja valitsemaan ELF Cupin alkuperäisen VIVA World Cupin sijaan.


title: ELF Cup

text: Turnaus pelattiin neljällä stadionilla kansainvälisesti tunnustamattomassa Pohjois-Kyproksen turkkilaisessa tasavallassa. Turnaukseen osallistui kahdeksan joukkuetta, joista kolme FIFAn ja Aasian maanosaliiton AFC:n jäseniä.


title: Abdel Wael Zwaiter

text: Abdel Wael Zwaiter (, k. 16. lokakuuta 1972 Rooma, Italia) oli palestiinalainen kääntäjä, joka kuoli Israelin salaisen poliisin Mossadin Jumalan kosto -operaatiossa, jolla likvidoitiin Münchenin verilöylyn suunnittelijoiksi epäiltyjä.


title: Abdel Wael Zwaiter

text: Zwaiter syntyi Nablusissa 1930-luvulla. Hän opiskeli Irakissa arabiankielistä kirjallisuutta ja filosofiaa Bagdadin yliopistossa. Zwaiter muutti ensin Libyaan ja sitten Roomaan, jossa hän oli PLO:n Italian edustajana. Roomassa hän toimi tulkkina ja kääntäjänä Libyan suurlähetystössä.


title: Abdel Wael Zwaiter

text: Zwaiter oli lahjakas kielissä. Hän puhui sujuvasti ranskaa, italiaa ja englantia. Italiassa ollessaan hän käänsi "Tuhannen ja yhden yön tarinat" arabiasta italiaksi.


title: Abdel Wael Zwaiter

text: Elokuussa 1972 Italian poliisi kuulusteli Zwaiteria, koska hänen uskottiin olleen Musta syyskuu -järjestön jäsen, mutta hänet vapautettiin.


title: Abdel Wael Zwaiter

text: Israelin salainen poliisi Mossad uskoi Zwaiterin syyllisyyteen, joten hän oli ensimmäisenä tappolistalla. Kun Zwaiter palasi asuntoonsa 16. lokakuuta vuonna 1972, Mossadin agentit ampuivat häntä 12 kertaa.


title: Fredrik Elfving

text: Fredrik Emil Wolmar Elfving (9. joulukuuta 1854 Tammisaari – 21. kesäkuuta 1942 Helsinki) oli suomalainen kasvifysiologi. Hän oli Helsingin yliopiston kasvitieteen professori vuosina 1892–1926. Hän kirjoitti muun muassa kirjat "Tärkeimmät viljelyskasvit" ja "Kasvitieteen oppikirja", joita käytettiin oppikirjoina laajalti.


title: Fredrik Elfving

text: Elfving valmistui ylioppilaaksi vuonna 1870 Turussa. Hän oli aluksi suunnitellut lääkärin uraa mutta kiinnostui enemmän kasvitieteestä. Elfving valmistui jo neljän vuoden kuluttua filosofian kandidaatiksi. Vuosina 1878–1879 hän täydensi opintojaan Saksassa. Tohtoriksi hän väitteli vuonna 1879 24-vuotiaana, ja jo vuonna 1881 hänet nimitettiin kasvitieteen dosentiksi. Vuonna 1892 hänet nimitettiin tiukan kilpailun jälkeen kasvitieteen professoriksi oppituolin edellisen haltijan Sextus Otto Lindbergin kuoltua vuonna 1889. Elfving toimi myös fyysis-matemaattisen osaston dekaanina vuosina 1911–1924. Elfving hoiti professorin virkaa 34 vuotta ja jäi eläkkeelle 71-vuotiaana vuonna 1926.


title: Fredrik Elfving

text: 1900-luvun alkuvuosikymmeninä kielikysymys kuumensi tunteita yliopistossa. Elfving kannatti tiukasti ruotsinkielisyyttä, mikä johti siihen, että hänen vuonna 1852 perustetun kasvitieteen oppituolinsa rinnalle perustettiin vuonna 1925 uusi suomenkielinen professuuri, johon nimitettiin Kaarlo Linkola. Elfvingin jäätyä eläkkeelle laitoksen esimiehen tehtävät siirrettiin uuden suomenkielisen oppituolin haltijalle. Hänen virkaansa ei kuitenkaan lakkautettu, vaan uudeksi ruotsinkieliseksi kasvitieteen professoriksi valittiin vuonna 1928 Alvar Palmgren.


title: Fredrik Elfving

text: Elfving oli Pohjoismaiden ensimmäisiä kasvifysiologian tutkijoita. 1880-luvulla Elfving julkaisi useita kasvifysiologisia tutkimuksia, joiden perusteella hänelle ajateltiin jo vuosikymmenen puolivälissä järjestää ylimääräinen professuuri, mutta hanke ei toteutunut. Hän nosti kasvifysiologian profiilia tieteenä vastapainoksi taksonomialle ja morfologialle, joiden harjoittaminen juonsi juurensa Carl von Linnéstä. Kotimaisista kasveista Elfving tutki erityisesti eräitä leviä ("Desmidiaceae") sekä viljelyskasveja. Kaikkiaan hän julkaisi uransa aikana alkuperäistutkimuksia puolisensataa. Elfving kirjoitti lukuisia elämäkerta-artikkeleita, joista ensimmäinen käsitteli Carl von Linnétä. Lisäksi hän kirjoitti tutkielmia ja historiikkeja tieteen ja yliopistolaitoksen historiasta.


title: Fredrik Elfving

text: Elfving kehitti kasvitieteen yliopisto-opetusta ja otti muun muassa käyttöön laboratorioharjoitukset opetuksessa. Aikalaiset kehuivat hänen luennoitsijan taitojaan. Kuulustelijana häntä pidettiin ankarana ja pelättynä tentaattorina. Kasvitiede oli vielä 1900-luvun alussa lääketieteen opiskelijoille pakollinen sivuaine, minkä vuoksi lääketieteellistä tiedekuntaa harmistutti se, että Elfvingin väitettiin ankaruudellaan estäneen lääketieteen opiskelijoiden opintoja, vaikka kasvitiede ei ollut erityisen merkityksellistä varsinaisen lääketieteen kannalta.


title: Fredrik Elfving

text: Vuosina 1903–1902 Helsingin Kaisaniemeen valmistunut kasvitieteen laitosrakennus, jossa nykyään toimii yliopiston Kasvimuseo, rakennettiin Elfvingin aloitteesta ja hänen suunnitelmiensa mukaan.


title: Luna 2

text: Luna 2 () oli ensimmäinen ihmisen lähettämä avaruusluotain, joka iskeytyi Kuuhun. Sen lähetti Neuvostoliitto. Luotain hajosi osumassa sirpaleiksi. Luotain iskeytyi Kuuhun Kirkkauden meren itäpuolelle, lähelle Aristides-, Arkhimedes- ja Autolycus-kraattereita.


title: Luna 2

text: Rakenteeltaan Luna 2 oli samanlainen kuin Luna 1, se kuului ns. E-1A-sarjaan. Luotain painoi 390,2 kilogrammaa.


title: Luna 2

text: Luna 2 oli ensimmäinen laite, joka havaitsi aurinkotuulen. Sen edeltäjän havainnoista oli saatu viitteitä ilmiön olemassaolosta ja Luna 2:n ionianturit asetettiin parempaan asentoon jotta sillä voitiin mitata plasmavuota. Kuulla ei havaittu magneettikenttää tai Van Allenin säteilyvyöhykkeitä.


title: Luna 2

text: Luna 2 laukaistiin 12. syyskuuta 1959 ja sen matka kesti 33,5 tuntia. Luotain murskautui Kuuhun 13. syyskuuta 1959 kello 23.02 Suomen aikaa.


title: Luna 2

text: Luna 2:n sisäpuolella oli kahtena sisäkkäisenä pallona viisikulmion muotoisia Neuvostoliiton tunnuksia, ikään kuin jalkapallokuviona. Sen sisällä oli räjähde, joka hajotti Neuvostoliiton tunnukset pitkin kuun pintaa.


title: Suomalaisen divisioonan määrävahvuus

text: Divisioonan määrävahvuus vuonna 1941 muotoutui parantuneen materiaalitilanteen, ei niinkään talvisodassa saatujen kokemuksien mukaiseksi. Sodan aikana divisioonan kokoonpanoon tehtiin useita muutoksia, jotka osin jopa merkittävästi heikensivät divisioonan taistelukykyä.


title: Suomalaisen divisioonan määrävahvuus

text: Artikkelissa esitellään suomalaisen divisioonan kokoonpano vuosina 1941 ja 1944.Divisioonien varustamista edesauttoi talvisodassa saatu huomattava sotasaalis ja kotimaisen tuotannon kasvu välirauhan aikana ja etenkin ulkomailta tehdyt aseostot.


title: Suomalaisen divisioonan määrävahvuus

text:
Jatkosotaa varten divisioonien muodostamisesta vastasi sotilasläänin esikunta. Kuhunkin sotilaslääniin kuului yleensä kaksi (muutamia poikkeuksia lukuun ottamatta) suojeluskuntapiiriä, jotka taas vastasivat divisioonaan kuuluvien reserviläisrykmenttien perustamisesta.
Jatkosodan alussa divisioonat muodostettiin siten, että vahvuuteen kuului yksi varusmiehistä koottu jalkaväkirykmentti (jotka olivat pääosin sijoitettu valtakunnan itärajalle) ja kaksi reserviläisistä muodostettua jalkaväkirykmenttiä. Lounais-Suomen, Satakunnan ja Vaasan sotilasläänit saivat kuitenkin tehtäväkseen perustaa kokonaisen divisioonan reserviläisistä, koska niille ei enää "riittänyt" varusmiehistä muodostettua rykmenttiä.


title: Suomalaisen divisioonan määrävahvuus

text: Vuoden 1944 määrävahvuudet poikkesivat vuoden 1941 määrävahvuuksista lähinnä taistelujoukkojen osalta. Poikkeavuuden taustalla oli asemasodan aikana tehdyt muutokset divisioonan organisaatiossa ja laajat vanhempien ikäluokkien kotiutukset.


title: Suomalaisen divisioonan määrävahvuus

text: Jo kesällä 1941 alettiin Päämajassa suunnitella vanhempien ikäluokkien kotiuttamista. Suomalaisen sodanjohdon usko saksalaisten menestykseen johti arvioon, että uusien rintamalinjojen puolustamiseen ei tarvittaisi kuin prikaatikokoonpanoon muutettuja joukko-osastoja. Suunnitelmien mukaan jokainen divisioona (= 9 pataljoonaa) kotiuttaisi varusmiespalvelustaan suorittamassa olleita lukuun ottamatta jalkaväkiyksikkönsä ja tilalle muodostettaisiin nelipataljoonainen suojajoukkoprikaati.


title: Suomalaisen divisioonan määrävahvuus

text: Laajojen kotiutusten taustalla oli myös kotiseudun merkittävä työvoimapula ja runsaslukuisen kenttäarmeijan huoltamisen aiheuttamat vaikeudet. Kotiuttamissuunnitelmia aloitettiin toteuttaa muun muassa siirtämällä vanhempia ikäluokkia omiin yksiköihinsä, joita oli tarkoitus kotiuttaa kokonaisina pataljoonina (joiden uudelleenperustamisvalmiutta oli tarkoitus ylläpitää).


title: Suomalaisen divisioonan määrävahvuus

text: Saksalaisten kärsimät takaiskut itärintamalla ja toisaalta myös venäläisten laajat vastahyökkäykset esimerkiksi Aunuksen kannaksella keväällä 1942 johtivat päätelmään, että kotiutuksia ei voidakaan toteuttaa suunnitellussa laajudessaan.


title: Suomalaisen divisioonan määrävahvuus

text: Näistä syistä määrävahvuisen divisioonan kokoonpano muodostui vuoden 1944 kevättalven aikana seuraavanlaiseksi:Divisioonien jalkaväkipataljoonien määrä laski siis 9:stä 7:ään. Lisäksi voidaan todeta usean divisioonan perustaneen lakkautetun kevyen osaston tilalle jääkärikomppanian (joka ei siis kuulunut viralliseen määrävahvuuteen).


title: Suomalaisen divisioonan määrävahvuus

text: Ilmatorjuntakonekiväärikomppanian lakkauttamisen jälkeen divisioonaan jäi aselajijoukoista vain


title: Suomalaisen divisioonan määrävahvuus

text: Divisioonan huoltomuodostelmissa ei tapahtunut merkittäviä muutoksia.


title: Äijänkumpele

text: Äijänkumpele on pieni karikkojen ympäröimä asumaton saari Kellon kaupunginossa Oulun kaupungin vesialueella Perämerellä. Saari sijaitsee noin neljä kilometriä koilliseen Hailuodon Huikun lauttasatamasta ja noin 14 kilometriä länsiluoteeseen Oulun Vihreäsaaren satamasta. Muita läheisiä saaria ovat Korkiakari, Laitakari ja Saapaskari. Saaren lännenpuoleisella matalikolla on Hailuodon Huikun ohitse kulkevan 5,3 metrin laivaväylän linjataulut.


title: Äijänkumpele

text: Äijänkumpele on puuton ja pensaaton kivikkoinen lokki- ja tiirayhdyskuntien pesimäpaikka.


title: Harry Federley

text: Harry Federley (22. maaliskuuta 1879 Viipuri – 13. marraskuuta 1951 Helsinki) oli suomalainen geneetikko ja eläintieteilijä. Federley oli Helsingin yliopiston professori vuodesta 1923, ja hän toimi genetiikan laitoksen ensimmäisenä esimiehenä. Häntä pidetään suomalaisen perinnöllisyystieteen perustajana.


title: Harry Federley

text: Federley valmistui filosofian tohtoriksi Helsingissä vuonna 1907 ja jatkoi opintojaan myös Jenassa ja Tukholmassa. Hän tutki uraauurtavissa töissä muun muassa perhoslajien ja niiden välisten lajiristeytysten kromosomistoja.


title: Harry Federley

text: Federley oli jo varhain kiinnostunut myös ihmisen rotuhygieniasta, ja hän vaikutti keskeisesti rotuhygieniasuunnittelun kehittämiseen Suomessa 1900-luvun alkupuoliskolla, sekä lainsäädännön valmistelussa että Folkhälsan-järjestössä. Federley oli suomenruotsalaisuuden vahva puolustaja ja kansanosan aseman säilytyksen puolestapuhuja.


title: Harry Federley

text: Federleyn puoliso oli Bertha Maria Anna o.s. Paulig (1877–1959), ja metsänhoitaja Gunnar Federley (1912–1993) oli heidän poikansa.


title: Hongkongin metro

text: Hongkongin metro (, "MTR") on Hongkongin metrojuna- ja pikaraitiotiejärjestelmä. Verkosto koostuu nykyään kymmenestä metrolinjasta ja 12 pikaraitiotielinjasta. Metroasemia on 85 ja pikaraitiotieasemia 68. Rataverkon yhteispituus on 211,6 kilometriä. Metrojunajärjestelmä (MTR) aloitti toimintansa 1979. Joulukuussa 2007 MTR ja rautatiejärjestelmä Kowloon-Canton Railway (KCR) yhdistyivät. MTR oli alkuvuonna 2009 Hongkongin suosituin joukkoliikennemuoto 42 prosentin markkinaosuudellaan. Metron omistaa ja sitä operoi MTR Corporation.


title: Hongkongin metro

text: Metrolinjat


title: Hongkongin metro

text: Pikaraitiotie


title: MTR

text: MTR tarkoittaa seuraavia asioita:


title: Erkki Eronen

text: Erkki (Erik) Simo Kalervo Eronen (11. maaliskuuta 1926 Pälkjärvi – 11. helmikuuta 2018 Hyvinkää) oli suomalainen kuvanveistäjä. Hänen julkisia teoksiaan ovat Järvenpäässä sijaitsevat Sibelius-patsas 1964 Järvenpää-talon edustalla ja alttariveistos Krusifiksi 1968 Järvenpään uudessa kirkossa. Erosen töitä ovat Maiju Lassilan muistomerkki Tohmajärvellä 1962, Karjalaan jääneiden vainajien muistomerkki Joensuussa 1966, Pikkuvihan muistomerkki Kiihtelysvaarassa 1972, Jouluyön ihme reliefi, Laurilan seurakuntakodilla Järvenpäässä 1978, Pikku-Kalle -veistos, Järvenpään seudun Nuorkauppakamari, Järvenpää 1980, Karjalan jääkäri monumentti Joensuu 1987, Optarien purjehdus -mobile Tuusulanjärven Purjehtijat 1987, JR9:n muistomerkki Kontiolahti 1988, Soihtu-suihkukaivoveistos, Fortum Järvenpää 1993, Pälkjärven sankaripatsas, Venäjä 1994, Veljeä ei jätetä, Sotaveteraanien muistomerkki Järvenpää 1995, Nimikirja - Pro Patria muistomerkki, Tuusula 1999, Siivet Mannerheim-ristin ritarien hävittäjälentäjien muistomerkki, Lappeenranta 2004. Eronen teki 84 muotokuvaa ja lukuisia hautamuistomerkkejä.


title: Erkki Eronen

text: Eronen aloitti taideopintonsa Taideteollisessa oppilaitoksessa. Hän jatkoi opintojaan Ateneumin päiväkoulussa 1948–1951 ja Vapaassa taidekoulussa 1954–1955. Hänen opettajanaan oli Wäinö Aaltonen, jonka apulaisena hän työskenteli vuosina 1950–1951 ja 1959.. Eronen on saanut Valtion Taiteen Keskustoimikunnan kohdeapurahat 1975, 1978 ja opetusministeriön myöntämän elinikäisen taiteilijaeläkkeen vuodesta 1988 lähtien. Eronen oli Viipurin Taideseuran jäsen, hallituksen jäsen ja kunniajäsen, Järvenpään Taideseuran perustajajäsen, varapj., puheenjohtaja ja kunniajäsen. Järvenpää Seura palkitsi hänet Kulttuurijärvenpääläisenä vuonna 2005. Eronen osallistui lukuisiin näyttelyihin.


title: Saudi-Arabian lippu

text: Saudi-Arabian lipussa on vihreällä pohjalla arabiankielinen islamin uskontunnustus eli šahada valkoisin kirjaimin ja sen alla valkoinen miekka. Lipussa oleva uskontunnustus kuuluu seuraavasti:


title: Saudi-Arabian lippu

text: Vihreä väri on islamin symboli. Miekka kuvaa Ibn Saudin voittoja.


title: Saudi-Arabian lippu

text: Saudi-Arabian lipun etu- ja takapuoli eroavat toisistaan, koska uskontunnustuksen on oltava luettavissa molemmin puolin lippua. Täten Saudi-Arabian lippu kuuluu Paraguayn ja Moldovan lippujen ohella niihin harvoihin kansallislippuihin, joiden etu- ja kääntöpuoli ovat erilaisia. Lipusta on myös erillinen versio tilanteisiin, jossa lippu ripustetaan pystyasentoon, mutta tämä käytäntö on harvinainen Saudi-Arabiassa.


title: Saudi-Arabian lippu

text: Saudi-Arabian lipussa käytettävä vihreä väri on 330C.


title: Saudi-Arabian lippu

text: Koska lipussa on šahada, muslimit kohtelevat lippua erityisen kunnioittavasti. Suruliputus lipulla on kielletty. Lippua ei käytetä erilaisissa käyttöesineissä, kuten vaatetuksessa. Lipun käyttöä jalkapalloissa on protestoitu.


title: Saudi-Arabian lippu

text: Wahhabiitit käytivät jo 1800-luvulla vihreää lippua, jossa oli islamin uskontunnustus. Kun Saudin sukuun kuulunut Abdulaziz ibn Abdulrahman as-Saud tuli Nejdin kuninkaaksi vuonna 1902, hän lisäsi lippuun miekan. Lippu otettiin Saudi-Arabian lipuksi, kun valtio muodostettiin vuonna 1932. Lipun mittasuhteet vahvistettiin kuitenkin lailla vasta 15. maaliskuuta 1973. Sitä ennen siitä oli ollut käytössä useita toisistaan hieman poikenneita muunnelmia, joista varhaisimmissa oli ollut valkoinen raita tangon puoleisessa reunassa. Vuonna 1938 lippu oli jo saanut käytännössä nykyisen muotonsa, kun valkoinen raita poistettiin.


title: Stefan Merriman

text: Stefan Merriman (s. 24. maaliskuuta 1973) on australialainen endurokuljettaja ja lajin 4-kertainen maailmanmestari (250cc 2000 ja 2003, 400cc 2001 ja Enduro 1 2004). Hän ajaa tällä hetkellä UFO Yamaha Teamissa.


title: Stefan Merriman

text: Merriman tunnettiin 2000-luvun alussa ainoana kuljettajana, joka todella pystyi haastamaan silloisen lajia suvereenisesti dominoineen Juha Salmisen. Kun Salminen voitti mestaruuden, Merriman oli lähes poikkeuksetta aina toinen hänen jälkeensä, kun he ajoivat samassa MM-sarjassa. Yleiskilpailussa, jossa siis lasketaan mukaan kaikkien luokkien pisteet, Merriman sijoittui parhaimmillaan toiseksi vuonna 2003, jääden vain kolme pistettä mestaruuden voittaneesta Salmisesta (269–266). Merriman johti yleiskilpailua sinä vuonna ennen viimeistä osakilpailua, mutta Salmisen ajaessa kilpailun voittoon ja australialaisen jäätyä toiseksi, Salminen nousi hänen ohi ja yleiskilpailun mestariksi jo neljännen kerran peräkkäin. Kauden 2004 kokonaiskilpailussa hän jäi sekä Salmisen että Samuli Aron taakse kolmanneksi.


title: Stefan Merriman

text: Merriman on voittanut kauden 2006 jälkeen kaikkiaan 64 enduron MM-sarjan osakilpailua. Vain Kari Tiainen ja Juha Salminen on voittanut häntä enemmän niitä, Kari Tiainen (77 kpl) ja Juha Salminen (78 kpl).


title: Saudi-Arabian tunnus

text: Saudi-Arabian tunnus on Saudi-Arabian valtion tunnus, jota on käytetty vuodesta 1950. Tunnuksessa on palmu, jonka alla on kaksi miekkaa. Palmu on Saudi-Arabian tärkein puu ja miekat edustavat Saudi-Arabian muodostaneita Hijazin kuningaskuntaa ja Nejdin sulttaanikuntaa.


title: Saudi-Arabian tunnus

text: Välimerentaateli merkitsee elinvoimaisuutta sekä kasvua ja ristikkäiset sapelit symboloivat uskosta tulevaa oikeutta ja voimaa.


title: Kotakari

text: Kotakari voi tarkoittaa:


title: Fred Perry

text: Frederick John Perry (18. toukokuuta 1909 – 2. helmikuuta 1995 Stockport, Cheshire) oli englantilainen tenniksenpelaaja ja pöytätenniksen maailmanmestari. Hän on kolminkertainen Wimbledon-voittaja. Australian avoimet hän voitti vuonna 1934 ja Ranskan avoimet vuonna 1935. Hän oli maailman ykköspelaaja vuosina 1934–1938, joista kolme ensimmäistä vuotta amatöörinä. Hänen jälkeensä vain yksi brittipelaaja on voittanut Wimbledonin, Andy Murray vuonna 2013. Vain kaksi brittipelaajaa on edennyt turnauksen finaaliin Perryn jälkeen: Bunny Austin vuonna 1938 ja Andy Murray 2012 sekä 2013.


title: Fred Perry

text: 1940-luvulla Perry ja itävaltalainen entinen jalkapalloilija Tibby Wegner kehittivät ensimmäisen hikinauhan. He suunnittelivat myös Lacosten tennispaitoja jäljitellen lyhythihaisen, puuvillaisen Fred Perry -pikeepaidan. Vaatemerkin tunnuksena on tennispaitojen rinnan vasemmalle puolelle ommeltu laakerinlehtilogo. Perry oli tupakkamiehiä ja olisi halunnut logoksi piipun. Wegner sai hänet ylipuhuttua laakerinlehden kannalle – esimerkiksi naiset hänen mukaansa tuskin kernaasti olisivat halunneet piipunkuvaa paitaansa.


title: Fred Perry

text: Paitaa valmistettiin aluksi vain valkoisena, kunnes uusia värejä tuli markkinoille 1950-luvun loppupuolella.


title: Kotakari (Haukipudas)

text: Kotakari on asumaton laaja ja matala saari Oulun kaupungin alueella Perämerellä, noin kaksi ja puoli kilometriä Virpiniemen merivartioasemalta etelään. Muut läheiset saaret ovat Hietakari, Kellon Kraaseli, Munakari ja Mustakari. Saari on pääosin lehtimetsän peitossa. Saaren keskiosassa on vanhoja kuusi-sekametsiä ja muutamia katajaniittyjä.


title: Kotakari (Haukipudas)

text: Saaressa kulkeminen on varsinkin saaren sisäosissa ja ruovikkoisella sekä rämeikköisellä koillisrannalla hankalaa. Saaren luonnonympäristön vuoksi saari ei houkuttele retkeilyyn.


title: Kotakari (Haukipudas)

text: Matalan saaren korkein kohta on noin viisi metriä merenpinnan yläpuolella. Saarelle tunnusomaisia ovat myös laajat laskuveden paljastamat ranta-alueet. Rantaniityistä johtuen alueella tavataan paljon sukeltajasorsia ja muutamia uhanalaisia lintulajeja mm. merikotka, ruskosuohaukka ja pohjantikka.


title: Kotakari (Haukipudas)

text: Saaressa on yksityiskäytössä oleva kota sekä parisenkymmentä pientä mökkiä, mutta ei lainkaan pysyvää asutusta. Saaren itärannalla Pultavanletossa on venevalkama.


title: Kotakari (Haukipudas)

text: Maannousun myötä Pultavanleton, Pikku Eeranleton ja Aapanleton pikkusaaret ovat kasvaneet kiinni Kotakariin. Kotakarista on laskuveden aikaan maayhteys myös eteläpuolella sijaitsevaan Eeranlettoon ja pohjoispuolella sijaitsevaan Hietakariin.


title: Bully

text:
Bully on Larry Clarkin ohjaama elokuva, joka perustuu tositapahtumiin ja niiden pohjalta Jim Schutzen kirjoittamaan romaaniin "Bully: A True Story of High School Revenge".
Elokuva sai ensi-iltansa 15. kesäkuuta 2001.


title: Bully

text: Bully kertoo joukosta lähiönuoria, jotka päättävät yhdessä murhata koulukiusaaja Bobby Kentin. Marty Puccio ja hänen tyttöystävänsä Lisa Connelly pistävät juonen alulle, kun he kyllästyvät Kentin jatkuvaan ahdisteluun ja psykologiseen sodankäyntiin. Mukaan liittyy lopulta myös muita nuoria, joista kaikilla ei kuitenkaan ole mitään tekemistä Kentin kanssa. He joutuvat kuitenkin huomaamaan, ettei murhaaminen ole kovin helppoa, kun ryhmä ei ole yhtenäinen eikä kunnon suunnitelmaa ole.


title: Bully

text:
Käsikirjoittaja David McKenna veti nimensä pois elokuvan tuotantotiedoista, sillä Clark ei pitänyt hänen Hollywood-tyyppisistä ratkaisuistaan ja ohjasi lopulta vain kirjan pohjalta.
Bobby Kentin murha tapahtui vuonna 1993, mutta elokuvan tapahtumat sijoittuvat nykypäivään. Myöskään kaikki näyttelijät eivät muistuta esittämiään henkilöitä. Kent oli oikeasti iranilaissyntyinen, mitä ei kuitenkaan elokuvasta huomaa. Lopussa kerrotaan osallisille annetut tuomiot, mutta kaikki naispuoliset henkilöt ja Dzvirko on jo vapautettu. Puccion kuolemantuomio muutettiin lopulta elinkautiseksi hänen nuoren ikänsä ja olemattoman rikoshistoriansa vuoksi.


title: Brandenburg an der Havel

text: Brandenburg an der Havel, lyhyemmin Brandenburg, on kaupunki Brandenburgin osavaltiossa Saksassa lähellä Berliiniä. Sen läpi virtaa Havel-niminen joki. Kaupungissa on arviolta 71 574 asukasta (vuonna 2015) ja sen pinta-ala on 229,71 neliökilometriä.


title: Brandenburg an der Havel

text: Vaikka Brandenburgin kaupunki on huonommin tunnettu kuin Brandenburgin osavaltio, on osavaltio saanut nimen kaupungin mukaan eikä toisin päin. Tänä päivänä se on Berliiniin verrattuna pelkkä pikkukaupunki, mutta sillä on ollut historiassa merkittävä asema Preussin valtakunnassa.


title: Brandenburg an der Havel

text: Saksan kuningas Henrik I valloitti vuonna 929 slaaviheimo hevellien linnoituksena toimineen Brandenburgin linnan. Kaupunki mainittiin ensimmäisen kerran asiakirjoissa vuonna 948 nimellä "Brendanburg." Kaupunki pysyi saksalaisten hallussa vuoteen 983 asti, kunnes hevellien kapinalliset valloittivat sen. Seuraavat 170 vuotta heimon prinssit pitivät valtaa alueella. Pribislav, viimeisin hallitsijoista, kuoli vuonna 1150. Vuodesta 1153 tai 1154 vuoteen 1157 Brendanburg oli osa Kopanican ruhtinaskuntaa, joka oli yksi Puolan lääneistä. Myöhemmin Albert I:stä tuli Brandenburgin ensimmäinen rajakreivi. Kun kaupunkia vuonna 1196 laajennettiin Havel-joen itäpuolelle, joen länsi- ja itäpuolen alueita alettiin pitää kolmena eri kaupunkina - Uutena kaupunkina, Vanhana kaupunkina ja Brandenburgin katedraalialueena. Esimmäinen maininta Vanhasta kaupungista on tosin peräisin jo vuodelta 1170.


title: Brandenburg an der Havel

text: Vuosina 1314 ja 1315 Uusi kaupunki ja Vanha kaupunki liittyivät Hansaliittoon. Kaupunkien ryöstely ja tuhoaminen kolmikymmenvuotisen sodan (1618-1648) aikana johti vallan menetykseen; Potsdamista tuli Brandenburgin markkreivikunnan uusi pääkaupunki ja hovi hylkäsi Brandenburgin. Vuonna 1715 Vanha kaupunki ja Uusi kaupunki yhdistettiin ja vuonna 1928 Brandenburgin katedraalialuekin liitettiin syntyneeseen uuteen kaupunkiin.


title: Brandenburg an der Havel

text: Brandenburg an der Havelista tuli 1800-luvun lopussa Saksan keisarikunnan tärkeä teollisuuskeskittymä. Kaupunkiin nousi terästeollisuutta ja monien maailmankuulujen polkupyörämerkkien kuten "Brennaborin", "Coronan" ja "Excelsiorin" tuotteita valmistettiin siellä. Vuonna 1846 Brandenburgin päärautatieasema valmistui ja Berliinistä Brandenburgin kautta Magdeburgiin kulkeva rautatielinja avattiin. Saksan valtiollinen rautatieyhtiö Deutsche Reichsban sijaitsi Kirchmöserin kaupunginosassa maailmansotien välisenä ja Saksan demokraattisen tasavallan aikana. Hyvistä liikenneyhteyksistä oli kaupungille suurta etua


title: Brandenburg an der Havel

text: Vuonna 1934 lentokoneyhtiö Arado perusti kaupunkiin tehtaan, jossa alettiin vuonna 1935 valmistaa lentokoneita Saksan ilmavoimien käyttöön. Tehdas oli yksi syistä, joiden takia 70 prosenttia Brandenburgista tuhouttiin pommituksissa myöhemmin sodan aikana.


title: Brandenburg an der Havel

text: Vuonna 1934 yksi natsi-Saksan ensimmäisistä keskitysleireistä perustettiin Brandenburgin vanhaankaupunkiin, "Neuendorferstraßelle". Kun keskitysleiri vuonna 1939 suljettiin, natsit ottivat käyttöönsä Gördenin kaupunginosassa sijainneen Brandenburg-Gördenin vankilan. Vankila toimi vuosina 1939-1940 paikkana, jossa natsit surmasivat mielenterveysongelmaisia ihmisiä, mukaan lukien lapsia. Operaation järjestäneen tahon pääkeskus sijaitsi Berliinissä osoitteessa Tiergartenstraße 4, josta myös operaation nimi "Operaatio T4" on peräisin. Brandenburg an der Havel oli yksi ensimmäisistä paikoista, joissa natsit kokeilivat ihmisten tappamista kaasulla. Auschwitzin ja muiden keskitysleirien joukkomurhat valmisteltiinkin siellä. Vankila kuitenkin suljettiin paikallisten valitettua savusta, jota syntyi, kun ruumiiden polttamista helpotettiin lisäämällä joukkoon huonekaluja.


title: Brandenburg an der Havel

text: Adolf Hitlerin salamurhan suunnittelussa mukana ollut Friedrich Fromm teloitettiin Brandenburgissa maaliskuussa 1945 siitäkin huolimatta, että hän paljasti muut salaliittoon kuuluneet toverinsa.


title: Brandenburg an der Havel

text: Saksan jälleenyhdistymisen jälkeen kaupungin väkiluku on laskenut nuorten muuttoliikkeen vuoksi vuoden 1989 100 000:sta vuoden 2005 noin 75 000:een henkeen.


title: Venera 9

text: Venera 9 () oli neuvostoliittolainen avaruusluotain, joka laskeutui Venukseen osana Venera-ohjelmaa. Siihen kuului satelliitti ja laskeutuja, joka lähetti Maahan ensimmäiset kuvat toisen planeetan pinnalta. Venera 9 laukaistiin 8. kesäkuuta 1975 Proton-kantoraketilla.


title: Venera 9

text: Venera 9:n satelliittiosa asettui Venuksen kiertoradalla 20. lokakuuta. Sen tehtävä oli toimia laskeutujan tietoliikennelinkkinä sekä tutkia Venuksen ilmakehää. Laskeutuja osa irtautui satelliitista 20. lokakuuta ja laskeutui Venukseen 22. lokakuuta. Nestejäähdytteinen luotain toimi Venuksen pinnalla 53 minuuttia. Se painoi hiukan alle 5 kg.


title: Hietakari (Haukipudas)

text: Hietakari on matala, asumaton saari Oulun kaupungin vesialueella Perämerellä. Se sijaitsee Kotakarin länsipuolella, noin kolme kilometriä länsilounaaseen Virpiniemen merivartioasemalta.


title: Hietakari (Haukipudas)

text: Maannousun myötä syntynyt saari on pääosin matala, ainoastaan saaren itäpäässä maasto kohoaa viiteen metriin merenpinnan yläpuolelle. Saaren muut osat ovat matalaa lehtimetsän ja pensaikon peittämää maannousurantaa. Kieltolain aikaan saarta käytettiin salakuljetettavan pirtun kätköpaikkana muutamien muiden lähisaarten tavoin.


title: Hietakari (Haukipudas)

text:
Saarelle tyypillisiä ovat rantahietikot. Eräs saaren maanomistajista on verrannut saaren etelärannan hiekkarantaa Nallikarin
hiekkarantaa. Hietakarin luonto on kaunista ja varsinkin pohjoisrannan korkeimpien kohtien maasto kulkukelpoista.


title: Hietakari (Haukipudas)

text: Maannousun seurauksena läheiset Rautaleton ja Löyhän saaret ovat kasvaneet kiinni Hietakariin. Oulun satamiin johtavan laivaväylän linjataulut sijaitsevat Löyhässä ja Rautaletossa. Saarella on veneilijöiden kesäasuntoja, joista suurin osa sijaitsee Löyhässä.


title: Hietakari

text: Hietakari voi tarkoittaa:


title: Iván Cervantes

text: Iván Cervantes (s. 2. toukokuuta 1982) on espanjalainen endurokuljettaja ja lajin nelinkertainen maailmanmestari. Enduro 1 -luokan maailmanmestaruuden hän voitti vuosina 2005 ja 2006 sekä Enduro 3 -luokan mestaruuden vuosina 2007 ja 2009.


title: Iván Cervantes

text: Vuosina 1998 ja 1999 Cervantes voitti motocrossin junioreiden Espanjan mestaruuden. Hän siirtyi kuitenkin jo seuraavaksi kaudeksi isompaan sarjaan ja voitti 2000, 2002 ja 2003 kotimaansa 500-kuutioisten enduroiden mestaruuden. Kaudella 2003 hän sijoittui toiseksi nimenomaan 500-kuutioisten MM-sarjan loppupisteissä voitettuaan kaksi osakilpailua. Seuraavalla kaudella hän ajoi edelleen MM-sarjassa ja sijoittui pronssille loppupisteissä Enduro 3 -luokassa.


title: Iván Cervantes

text: Kaudeksi 2005 Cervantes siirtyi Enduro 1 -luokkaan ja oli siellä täysin ylivoimainen voitettuaan 18 kilpailusta 14. Toiseksi tullut ranskalainen Marc Germain keräsi 88 pistettä vähemmän kuin mestaruuden voittanut Cervantes, joka voitti samana vuonna myös Espanjan E2-luokan mestaruuden. Seuraavalla kaudella Cervantesin tie mestariksi ei ollut yhtä helppo, mutta hän onnistui kuitenkin nousemaan mestaruuteen 54 pisteen erolla toiseksi MM-sarjassa tulleeseen Simone Albergoniin nähden, voitettuaan yhdeksän osakilpailua. Kauden lopussa Cervantes oli ehtinyt voittaa kaikkiaan 28 osakilpailua koko MM-sarjan ura mukaan lukien.


title: Mateus Tembe

text: Mateus Magassela Tembe (s. 5. tammikuuta 1974 Maputo, Mosambik) on mosambikilainen yrittäjä ja ohjaaja, joka on asunut Suomessa vuodesta 2000 lähtien.


title: Mateus Tembe

text: Tembe on ollut mukana näyttelijänä ohjaajana, käsikirjoittajana ja muusikkona useissa teatteriproduktioissa Mosambikissa, Portugalissa ja Suomessa. Hän on perustanut synnyinmaassaan Mutxeko-nimisen teatteriryhmän ja ollut mukana perustamassa teatteriryhmää nimeltä M'beu. Hänen ansioluetteloonsa kuuluu myös toiminta musiikin ohjaajana Mutumbela Gogo- teatteriryhmässä. Hänet on palkittu parhaana ohjaajana Mosambikin pääkaupungissa Maputossa järjestettävällä Casa da Cultura do Alto Maé- festivaalilla.


title: Mateus Tembe

text: Suomessa Mateus on osallistunut Kultu-projektiin ohjaamalla monikulttuurisia nuorten teatterityöpajoja Kulttuurikeskus Mimosassa Mikkelissä. Lisäksi hän on ohjannut kulttuurikeskus Caisassa teatteriesityksen, joka valittiin sittemmin parhaaksi esitykseksi kansainvälisellä rasisminvastaisella festivaalilla Italiassa. Hän on myös näytellyt Muhammed Turakaista Jari Tervon kirjoittamassa ja Mikko Matilan ohjaamassa MTV3-kanavalla nähdyssä "Mogadishu Avenue" –sarjassa vuonna 2006. Syksyllä 2008 Tembe esiintyi MTV3:n sarjassa "Tukka auki".


title: Holidays in Eden

text: Holidays in Eden on Marillionin vuonna 1991 julkaistu kuudes studioalbumi. Se on toinen levy, jolla laulajana toimii Steve Hogarth, ja useat fanit pitävät sitä aiempia heikompana, koska se on tyylillisesti lähempänä valtavirtaa kuin aiemmat. Holidays in Eden sävellettiin lähes vuoden kestäneen Seasons End -kiertueen jälkeen. Vaikka yhtye selvästi tavoitteli albumilla suuremman yleisön suosiota, se ei pärjännyt listoilla Fishin aikaisille albumeille.Vuoden 1998 uudelleenjulkaisulla on lisäksi seuraavat kappaleet toisella levyllä:


title: Jukka Backlund

text: Jukka Henri Kristian Backlund (30. joulukuuta 1982Helsinki) on suomalainen äänilevytuottaja.


title: Jukka Backlund

text: Backlundin vuonna 2005 Sunrise Avenue -yhtyeelle tuottama albumi On the Way to Wonderland on kansainvälisesti myydyin suomalaisen yhtyeen esikoisalbumi rikottuaan platinarajan useassa Euroopan maassa. Muusikkona hän on tunnettu mm. Killerin ja Sunrise Avenuen livekokoonpanoista. Jukka Backlundin säveltämiä ja tuottamia kappaleita on julkaistu ympäri maailmaa. Samu Haberin kanssa sävelletty Fairytale Gone Bad oli euroopanlaajuinen hitti, joka palkittiin vuonna 2007 mm. parhaana suomalaisena kappaleena. Vuonna 2011 Jukka Backlund perusti veljensä Tapion ja Petteri Sariolan kanssa yhtyeen nimeltä Dead Sirius 3000, joka julkaisi esikoisalbuminsa 2013.


title: Jukka Backlund

text: Backlund on opiskellut jazzmusiikkia Sibelius-Akatemiassa.


title: Jukka Backlund

text: Jukka Backlundin isä oli jazzmuusikko Kaj Backlund.


title: Jukka Backlund

text: Jukka Backlund on vaikuttanut muun muassa seuraavilla suomalaisilla äänitteillä:


title: Seinäjoen Jalkapallokerho-juniorit

text: Seinäjoen Jalkapallokerho-juniorit (SJK-juniorit) on seinäjokinen jalkapalloseura, joka vastaa Seinäjoen Jalkapallokerhon junioritoiminnasta.


title: Seinäjoen Jalkapallokerho-juniorit

text: Seuran alkuperäinen nimi oli Törnävän Pallo-55 (TP-55), mistä 1990-luvulta alkaen käytettiin myös lyhennettä TP-Seinäjoki. Seura pelasi kaudella 1997 Suomen korkeimmalla sarjatasolla Veikkausliigassa. Jalkapallon lisäksi seuran valikoimaan on aikoinaan kuulunut koripallo.


title: Seinäjoen Jalkapallokerho-juniorit

text: Seinäjoen Törnävällä vuonna 1955 perustettu Törnävän Pallo-55 nousi useiden alasarjakausien jälkeen II divisioonaan kaudeksi 1987. Ensimmäisellä kaudellaan seura sijoittui toiseksi I divisioonaan nousseen Jaron jälkeen. TP-55 nousi I divisioonaan kaudeksi 1990, missä se pelasi neljä kautta ennen putoamista. Kauden 1993 jälkeen seura otti käyttöön nimen TP-Seinäjoki.


title: Seinäjoen Jalkapallokerho-juniorit

text: Kaudeksi 1996 TP-Seinäjoki nousi takaisin Ykköseen (aik. I divisioona) ja heti seuraavaksi kaudeksi Veikkausliigaan voittamalla karsinnassa Hangö IK:n yhteismaalein 8–2. Näillä kausilla TP-Seinäjokea valmensi seuraa myös pelaajana edustanut Keith Armstrong, joka ei kuitenkaan seurannut seuraa liigaan, vaan siirtyi samaan aikaan Ykköseen pudonneeseen Valkeakosken Hakaan. Veikkausliigassa seura pelasi ainoastaan kauden 1997. TP-Seinäjoki jäi sarjan toiseksi viimeiseksi ja putosi Ykköseen hävittyään liigakarsinnassa Pallokerho-35:lle yhteismaalein 7–5. Liigakauden aikana tehtiin seuran yleisöennätys, kun Seinäjoen keskuskentällä Turun Palloseuraa vastaan pelattua ottelua oli seuraamassa 3 620 katsojaa.


title: Seinäjoen Jalkapallokerho-juniorit

text: Liigasta putoamisen jälkeen TP-Seinäjoki pelasi Ykkösessä kaudet 1998–2002 ja Kakkosessa 2003–2007. Vuonna 2007 TP-Seinäjoki ja niin ikään Kakkosessa pelannut paikallisvastustaja Sepsi-78 päättivät yhdistää edustusjoukkueensa uuden seuran Seinäjoen Jalkapallokerhon alaisuuteen. Vanhat seurat jatkoivat pääasiassa junioriseuroina, mutta niiden oli mahdollista jatkaa myös edustusjoukkuetoimintaa alemmilla sarjatasoilla. TP-Seinäjoki pelasikin kaudet 2008–2009 Nelosessa.


title: Seinäjoen Jalkapallokerho-juniorit

text: Huhtikuussa 2012 seura muutti nimensä muotoon Seinäjoen jalkapallokerho-juniorit, josta käytetään lyhennettä SJK-juniorit.


title: Seinäjoen Jalkapallokerho-juniorit

text: TP-Seinäjoen B-juniorit voittivat SM-sarjassa hopeaa kaudella 2006 ja pronssia kaudella 2009. Hyvästä juniorityöstään seura onkin saanut Nuoren Suomen sinettiseuran luokituksen. Seuran kasvatteja ja muita seuran kautta liigaan nousseita pelaajia ovat muun muassa Mikael Muurimäki, Toni Lehtinen, Jyri Hietaharju, Janne Salli, Jyrki Saranpää, Chris Cleaver, Lasse Männikkö, Ville Pajula ja Janne Ahola.


title: Seinäjoen Jalkapallokerho-juniorit

text: Seura on pelannut muutaman kauden myös Futsal-liigassa. Osan kausista se pelasi nimellä TP-Seurahuone. Myöhemmin TP-Seurahuone muutti Kokkolaan, jossa se toimii nykyään nimellä TP-Kaarle.


title: Seinäjoen Jalkapallokerho-juniorit

text: Edustusjoukkue


title: Seinäjoen Jalkapallokerho-juniorit

text: Juniorit


title: Munakari

text: Munakari voi tarkoittaa:


title: Sojuz 24

text: Sojuz 24 oli Neuvostoliiton Sojuz-lento Saljut 5 -avaruusasemalle.


title: Sojuz 24

text: Laukaisu tapahtui Baikonurin kosmodromilta 7. helmikuuta 1977 ja paluu noin 18 vuorokautta myöhemmin, 27. helmikuuta 1977. Lennon radiokutsu oli Terek (Терек).


title: João Rodrigues Cabrilho

text: João Rodrigues Cabrilho (espanjaksi Juan Rodríguez Cabrillo; 1499 – 3. tammikuuta 1543) oli tutkimusmatkailija, joka purjehti ensimmäisenä eurooppalaisena nykyisen Kalifornian rannikkoa pitkin Pohjois-Amerikassa.


title: João Rodrigues Cabrilho

text: Vuosisatoja on kiistelty, oliko Cabrilho portugalilainen vai espanjalainen, sillä hänen synnyinpaikastaan ei ole selvyyttä. Antonio de Herrera y Tordesillasin kirja vuodelta 1615 viittaa häneen portugalilaisena, mutta ei mainitse tiedon lähdettä. Vuonna 2015 löydetty maininta oikeudenkäyntimuistiinpanoista vuodelta 1532 puolestaan viittaa Cabrilhon olleen kotoisin Palma de Micergilion kylästä Córdobassa, Espanjassa.


title: Ihmeiden aika (telenovela)

text: Ihmeiden aika ("Juana la virgen") on venezuelalainen telenovela vuodelta 2002. Sen on kirjoittanut Perla Farias ja ohjannut Tony Rodrigues. RCTV International jakaa sarjaa ympäri maailmaa. Telenovelan pääosissa ovat Daniela Alvarado ja Ricardo Álamo.


title: Ihmeiden aika (telenovela)

text: Vuonna 2014 The CW:llä alkoi televisiosarja "Jane the Virgin", joka on yhdysvaltalainen sovitus "Ihmeiden ajasta".


title: Ihmeiden aika (telenovela)

text: 17-vuotias neitsyt Juana Pérez (Daniela Alvarado) tulee tahtomattaan raskaaksi lääkärin tekemän virheen vuoksi. Syövän sairastaneen Positivo-lehden toimitusjohtaja Mauricio de la Vegan (Ricardo Álamo) ainoa toivo saada lapsi on keinohedelmöitys. Sairaalassa käy kuitenkin kohtalokas vahinko, ja Mauricion ennen syöpää talteen kerätyt spermanäytteet tuhoutuvat. Mauricio, joka ei tahtoisi adoptoida, luulee haaveidensa biologisesta lapsesta tuhoutuneen lopullisesti. Lääkäriystävänsä kautta hän kuulee kuitenkin sairaalassa tapahtuneesta vahingosta ja siitä, että jossakin päin kaupunkia voi olla nainen, joka yhä kantaa hänen lastaan. Mauricio etsii tätä naista kaikin voimin. Nainen osoittautuu Soliksi (Juana Pérez), jonka Mauricio tuntee entuudestaan.


title: Ihmeiden aika (telenovela)

text: Huolimatta avioliitostaan "Carlota Vivasin" (Roxana Díaz) kanssa, Mauricio alkaa vähitellen rakastua Juanaan. Juana, joka ei vielä tiedä Mauricion olevan lapsensa isä, rakastuu Mauricioon. Mustasukkainen Carlota yrittää pitää Mauricion itsellään ja erottaa Juanan ja Mauricion hinnalla millä hyvänsä.


title: Ihmeiden aika (telenovela)

text: Mauricion paras ystävä ja liikekumppani Francisco Rojas (Saul Marín) katoaa Positivo-lehden juhlissa. Mauriciolle katkera Carlotan isä Rogelio Vivas (Eduardo Serrano) yrittää saada kaikki uskomaan, että Mauriciolla on jotain tekemistä katoamisen kanssa. Mauricio ja Juana karkaavat vuorille, mutta Juanan perhe, Rogelio ja Carlota alkavat etsiä heitä. Lopulta he löytävät Mauricion ja Juanan vastasyntyneen lapsen kanssa.


title: Ihmeiden aika (telenovela)

text: Mauricio joutuu oikeuden eteen epäiltynä Rojasin murhasta. Viime hetkellä Juana saapuu oikeussaliin enonsa Manuelin kanssa ja näyttää Positivo-lehden vuosijuhlassa otetut vahinkonlaukauskuvat tuomarille. Kuvissa näkyy selvästi, kuinka Rogelio Vivas yhdessä kätyrinsä Camachon kanssa kantaa Rojasin ruumista. Vivas todetaan syylliseksi myös erinäisistä veropetoksista, kun lehteä edustavat Enriqueta ja Armando saapuvat oikeussaliin tilikirjojen kanssa. Mauricio vapautuu syytteistä, Vivas puolestaan joutuu vankilaan loppuiäkseen.


title: Ihmeiden aika (telenovela)

text: Juana ja Mauricio menevät naimisiin Merídassa. Sarjan lopussa heidät kuvataan vanhoina muistelemassa elämäänsä ja edesmenneitä ystäviä ja sukulaisiaan.


title: Ihmeiden aika (telenovela)

text:
Daniela Alvarado – Juana Pérez
Ricardo Álamo – Mauricio de la Vega
María Alejandra Martín – Ana Maria Pérez Gardenaz
Juan Carlos Alarcón – Manuel "Manolito" Ramón Pérez
Aura Rivas – Azucena Pérez
Antonio Cuevas - Ramón Pérez
Ana Gabriela Barbosa - Maria Rosa
Roxana Diaz – Carlota Vivas de la Vega
Leonardo Marrero – Alfredo Vivas
Martín Brassesco - Humberto Vivas
Flor Elena Gonzalez – Amparo Vivas Restrepo


title: Ihmeiden aika (telenovela)

text:
Eduardo Serrano – Rogelio Vivas
Jonathan Montenegro – David Quitanna
Eliana Lopez – Enriqueta
Miguel Ferrari – Armando
Manuel Salazar – Salvador Méndez
Freddy Galavis – Pablo "Popeye"
Saul Marin – Francisco Rojas
Norkys Batista – Desirée Rojas
Luis Gerardo Nuñez – Alfonso
Miguel Ángel Sanz - Nicolas
Javier Valcárcel - Alejandro


title: Ihmeiden aika (telenovela)

text: Sarjan tunnusmusiikki on Jyve V:n esittämä "Sólo a Tu Lado Quiero Vivir".


title: Ihmeiden aika (telenovela)

text:
Suomi: Ihmeiden aika
Portugali (Brasilia): Joana, A Virgem
Tšekki: Juanin zázrak
Slovakia: Juanin zázrak
Venäjä: Девственница
Hindi: Ek Ladki Anjaani Si
Indonesia: Keajaiban Juana
Kreikka: Χουάνα η παρθένα


title: Sojuz 25

text: Sojuz 25 oli Neuvostoliiton Sojuz-lento Saljut 6 -avaruusasemalle.


title: Sojuz 25

text: Laukaisu tapahtui Baikonurin kosmodromilta 9. lokakuuta 1977 ja paluu noin 2 vuorokautta myöhemmin, 11. lokakuuta 1977. Lennon radiokutsu oli Fotoni (Фотон). Lennon oli ennustettu olevan pidempi, mutta se keskeytyi, koska telakointi Saljut 6 -avaruusasemalle epäonnistui.


title: Laatokannorppa

text: Laatokannorppa eli laatokanhylje ("Pusa hispida ladogensis", aiemmin "Phoca hispida ladogensis") on norpan alalaji, jota elää vain Laatokan järvessä Venäjällä. Niitä on noin 2 000–3 000 yksilöä. Tärkeimmät elinalueet sijaitsevat pohjoisella Laatokalla Sortavalan ja Valamon saaristossa.


title: Laatokannorppa

text: Aikuinen laatokannorppa on noin 150 senttimetriä pitkä ja painaa 60–70 kilogrammaa. Kuutit ovat syntyessään 50–60 senttimetriä pitkiä ja painavat 4–5 kilogrammaa. Naarasnorpat saavuttavat sukukypsyyden 4–5-vuotiaana ja urosnorpat 6–7-vuotiaana. Kuutit syntyvät helmi–maaliskuussa. Norppien elinikä on noin 30–35 vuotta.


title: V. C. Andrews

text: Cleo Virginia Andrews (6. kesäkuuta 1923 – 19. joulukuuta 1986), usein vain V. C. Andrews tai Virginia C. Andrews, oli yhdysvaltalainen kirjailija. Hänen kirjoissaan yhdistyy goottikauhu ja perhekronikka. Tyypillisiä juonenkäänteitä ovat insesti sisarusten välillä, ja kehitystarina rääsyistä rikkauksiin. Andrewsin kuoleman jälkeen kuolinpesä palkkasi haamukirjailijan (Andrew Neiderman) jatkamaan teossarjoja.


title: V. C. Andrews

text: V. C. Andrewsilta on ilmestynyt kaikkiaan yli 60 romaania, joita on käännetty 22 kielelle.


title: V. C. Andrews

text: Kirjan "Pimeyden kukat" ("Flowers in the Attic") pohjalta on tehty elokuva vuonna 1987, mutta vuosina 2014 ja 2015 Lifetime tuotti Dollanganger-sarjasta neljä elokuvaa, jokaisesta kirjasta.


title: Andrew Neiderman

text: Andrew Neiderman (s. 1940) on yhdysvaltalainen romaanikirjailija. Hänestä tuli V. C. Andrewsin haamukirjailija tämän kuoleman jälkeen 1986.


title: Andrew Neiderman

text: Neiderman tunnetaan romaanistaan "Paholaisen asianajaja" ("The Devil's Advocate", 1997), josta tehtiin elokuvaversio.


title: Sojuz 26

text: Sojuz 26 oli Neuvostoliiton Sojuz-lento Saljut 6 -avaruusasemalle.


title: Sojuz 26

text: Laukaisu tapahtui Baikonurin kosmodromilta 10. joulukuuta 1977 ja paluu noin 96 vuorokautta myöhemmin, 16. tammikuuta 1978. Lennon radiokutsu oli "Taimyr" (Таймыр).


title: Sojuz 26

text: Laukaisu


title: Sojuz 26

text: Paluu


title: Richard Frey

text: Richard Karl Hjalmar Frey (1. toukokuuta 1886 Helsinki – 7. tammikuuta 1965 Helsinki) oli suomalainen hyönteistutkija. Hän toimi Helsingin yliopiston eläinmuseossa entomologian osaston johtajana 1919–1955 ja sai professorin arvonimen vuonna 1951. Frey tutki erityisesti kaksisiipisiä ja keräsi aineistoa muun muassa Madeiran ja Kap Verden saarilta.


title: Richard Frey

text: Hän julkaisi Carl August Lundströmin 10-osaisen hyönteisiä käsittelevän julkaisun viimeisen osan Lundströmin kuoleman jälkeen.


title: Munakari (Eurajoki)

text: Munakari on saari Olkiluodon pohjoispuolella Eurajoen kunnassa. Saari on muuttolintujen levähdys- ja pesimispaikka, josta se on saanut linnunmuniin viittaavan nimensä.


title: Munakari (Eurajoki)

text: Saarella sijainneen vuonna 1885 rakennetun Aarne ja Martti Suomisen kalastajatorpan esineistöä on nähtävillä Eurajoen maatalousmuseossa. Suomiset eli "Munakarin veljekset" asuivat saarella ja kalastivat sieltä käsin.


title: Marat (taistelulaiva)

text: Marat oli Venäjän keisarillisen laivaston ja myöhemmin Neuvostoliiton laivaston Gangut-luokan taistelulaiva. Alus perustui Italian kuninkaallisen laivaston taistelulaiva "Dante Alighieriin", mutta sen panssarointi oli kevyempi ja se oli nopeampi. Alus uudelleen nimettiin vuonna 1921 ranskalaisen vallankumousjohtajan Jean-Paul Marat’n mukaan. Aluksen nimeksi palautettiin vuonna 1943 sen alkuperäisen nimi "Petropavlovsk".


title: Marat (taistelulaiva)

text: "Petropavlovsk", joka oli nimetty Krimin sodassa käydyn Petropavlovskin piirityksen mukaan, laskettiin vesille vuonna 1911 Pietarissa ja otettiin palveluskäyttöön vuonna 1914. Aluksen satamapaikkana oli ensin Helsinki, mistä se siirrettiin vuonna 1918 Kronstadtiin. Aluksen miehistö osallistui myös Kronstadtin kapinaan.


title: Marat (taistelulaiva)

text: Augustus Agarin johtamat britit upottivat aluksen hyökkäämällä moottoritorpedoveneillä elokuussa 1919 eli Venäjän sisällissodan aikana Koivistolta, Suomen hallussa olleelta Karjalankannakselta. Alus kuitenkin nostettiin ja korjattiin.


title: Marat (taistelulaiva)

text: Brittien hyökkäys Kronstadtia vastaan oli niin vaikuttava, että Suomikin ryhtyi hankkimaan moottoritorpedoveneitä Suomen sisällissodassa saamiensa venäläisten alusten lisäksi.


title: Marat (taistelulaiva)

text: Kronstadtin neuvostoliittolaiset taistelulaivat vaikuttivat osaltaan Suomessa myös laivastolain säätämiseen vuonna 1927 sekä panssarilaivojen "Ilmarinen" ja "Väinämöinen" hankkimiseen 1930-luvulla rannikkotykistöön perustuvan rannikkopuolustuksen tueksi.


title: Marat (taistelulaiva)

text: Toisessa maailmansodassa "Marat" palveli Itämerellä, ja talvisodassa se tulitti suomalaisia rannikkopattereita 19. joulukuuta 1939, mutta Mannerheim-linjaan kuuluva Saarenpään linnake ampui sitä osuen todennäköisesti sen peräosaan.


title: Marat (taistelulaiva)

text: Alus pommitettiin hylyksi saksalaisten Stukien hyökkäyksessä 23. syyskuuta 1941. Se kuitenkin jatkoi toimintaa kelluvana patterina. "Petropavlovsk" korjattiin vuonna 1950, ja sitä käytettiin koulutusaluksena nimellä "Volhov" vuoteen 1952 asti, jolloin se romutettiin.


title: Andamaanienmeri

text: Andamaanienmeri on Intian valtameren sivumeri Malakan niemimaan ja Andamaanien välissä. Se on nimetty Andamaanien saariryhmän mukaan. Merialueen pinta-ala on noin 798 000 neliökilometriä.


title: Andamaanienmeri

text: Andamaanienmeri on pohjois–eteläsuunnassa noin 1 200 kilometriä pitkä ja noin 645 kilometriä leveä itä–länsisuunnassa. Merialueen pohjoinen ja itäinen kolmannes on, osin Iravadi-joen kuljettaman irtoaineksen vaikutuksesta, syvyydeltään alle 180 metriä. Meren keski- ja länsiosassa tyypillinen syvyys on 900–3 000 metriä. Alle viisi prosenttia merialueesta on syvempää kuin 3 000 metriä. Merialueen syvin kohta Andamaanien ja Nikobaarien selänteen itäpuolisissa merenpohjan syvänteissä on yli 4 400 metrin syvyydellä.


title: Andamaanienmeri

text: Merialuetta rajaa pohjoisessa Myanmarin Iravadin suistoalue. Idässä se rajoittuu Malakan niemimaahan (Myanmar, Thaimaa). Etelässä Andamaanienmerta rajaa Malakan salmi ja Indonesian Sumatran saari. Lännessä raja kulkee Intian Andamaanien ja Nikobaarien saarissa.


title: Andamaanienmeri

text: Kansainvälinen hydrografinen järjestö (IHO) määrittelee Andamaanienmeren rajat seuraavasti (1953):


title: Saljut 6

text: Saljut 6 oli neuvostoliittolainen avaruusasema, joka oli toiminnassa vuodet 1977–1981.


title: Saljut 6

text: Saljut 6 oli ensimmäinen avaruusasema, jossa oli kaksi telakointiporttia. Tämä mahdollisti aiempaa pitkäaikaisemman oleskelun avaruudessa. Sojuz-miehistökapselin ollessa telakoituneena asemaan, saattoi miehittämätön Progress-huoltoalus telakoitua toiseen.


title: Sossu-possuilua Finlandiassa

text: Sossu-possuilua Finlandiassa on Sleepy Sleepersin johtohahmojen Sakke Järvenpään ja Mato Valtosen julkaisema kasetti, joka sisältää lyhyitä sketsejä ja musiikkia uusilla sanoilla.


title: Munakarit

text: Munakarit ovat kaksi asumatonta kalliosaarta niin kutsutussa Iniön aukossa Kustavin ja Iniön välisellä vesialueella, Iniön aukon läpi johtavan kymmenen metrin laivaväylän pohjoispuolella Kustavin kunnan alueella. Saarista käytetään myös nimiä Iso Munakari sekä Vähä Munakari. Saarten pohjoispuolella on pieni, nimetön luoto. Saarilla ovat laivaväylän linjataulut.


title: Venera 10

text: Venera 10 () oli Neuvostoliiton Venus-planeettaa tutkineen Venera-avaruusohjelman luotain. Kiertorata- ja laskeutumisosasta koostunut luotain laukaistiin 14. heinäkuuta 1975.


title: Venera 10

text: Venera 10 saapui Venuksen kiertoradalle 23. lokakuuta ja laskeutumisosa laskeutui planeetalle 25. lokakuuta 2 200 km:n päähän Venera 9 -luotaimen laskeutumisosasta.


title: Polttopiste

text: Polttopiste eli fokus () on optiikassa piste, jonka kautta kaikki linssin läpi tai peilin kautta tulevat säteet kulkevat. Valepolttopisteeksi kutsutaan polttopistettä, joka on peilin takana. Polttopisteen etäisyys peilin keskipisteestä on polttoväli, joka on noin puolet peilin säteestä.


title: Polttopiste

text: Yhdensuuntaisesti kuperaan peiliin tulevat valonsäteet muodostavat peilin tai linssin taakse (jos niitä jatkettaisiin) valepolttopisteen ("F"), kun taas miinus-silmälasit muodostavat valepolttopisteen eteen. Polttopiste on aina polttotasolla, jolle eri suunnista tulevat yhdensuuntaiset valonsäteet muodostavat suuntakohtaiset polttopisteet.


title: Polttopiste

text: Vastaavat käsitteet toimivat myös mikroaaltojen ja siten ns. satelliittilautasten kanssa.


title: Lasse Karkjärvi

text: Lasse Johannes Karkjärvi (s. 30. elokuuta 1958 Hyvinkää) on suomalainen näyttelijä, joka on näytellyt teatterissa ja televisiossa. Hän on näytellyt muun muassa "Paavo ja Raili", "Fakta homma", "Team Ahma", "Salatut elämät" ja "Laskettu aika" -televisiosarjoissa.


title: Rolf Krogerus

text: Rolf Krogerus (1882 Turku – 1966 Helsinki) oli suomalainen hyönteistutkija. Krogerus väitteli filosofian tohtoriksi vuonna 1932 ja työskenteli Ruotsalaisen normaalilyseon luonnonhistorian ja maantiedon yliopettajana 1926–1952.


title: Rolf Krogerus

text: Krogerus oli ekologisen tutkimuksen edeltäjä Suomessa. Opettajan toimen ohella hän harjoitti vapaa-aikanaan biologian tutkimusta ja tieteellistä julkaisutoiminta. Hän oli innokas luonnonharrastaja ja oleskeli nuorena isoäitinsä luona Karjalohjalla. Hänen kiinnostuksensa kohteena eivät niinkään olleet lajiongelmat vaan erityisesti eläinlajien riippuvuus ympäristöstä ja se mitkä tekijät vaikuttavat siihen, että laji valitsee tietyn elinalueen. Krogeruksen sanotaan alkaneen ensimmäisenä Pohjoismaissa soveltaa kausaalisesti suuntautunutta ekologista tutkimusta. Hän oli erityisen kiinnostunut kovakuoriaisista, jotka usein ovat riippuvaisia tietystä kasvilajista.


title: Rolf Krogerus

text: Krogeruksen kiinnostus eliöyhteisöihin ja eläinlajien maantieteelliseen levinneisyyteen ilmenee useimmissa hänen julkaisuissaan alkaen hänen varhaisista teoksistaan, jotka käsittelivät eliöyhteisöjä Lohjan seudun kalkkipitoisessa maaperässä, aina hänen kahteen suureen teokseensa saakka, joista toinen käsitteli rantahietikkojen niveljalkaisia (1932) ja toinen kaksiosaiseksi suunnitellusta teoksesta aapasoiden niveljalkaisia (1960).


title: Rolf Krogerus

text: Opettajantyönsä ohella Krogerus teki väitöskirjan 50-vuotiaana. Sen lisäksi hän kokosi näytteitä alkuun rannikolta, myöhemmin sisämaan soilta.


title: Rolf Krogerus

text: Krogerus oli ahkerasti mukana Societas pro Fauna et Flora Fennican toiminnassa vuodesta 1900. Hän oli täysin kaksikielinen ja oli siksi mukana myös Vanamo-seurassa vuodesta 1904. Se ryhmä, jonka piirissä hän parhaiten viihtyi, oli kuitenkin Helsingin Entomologinen seura.


title: Stick Arena

text: Stick Arena on XGenStudiosin luoma ilmainen multiplayer-verkkopeli. Pelissä pelataan muita käyttäjiä vastaan tikku-ukoilla, jotka tappavat toisiaan erilaisilla aseilla. Peliä pelataan lintuperspektiivistä, eli ylhäältä käsin. Peli on saanut kritiikkiä mm. sen hakkeroinnista. Peli toimii Macromedia Flash Playerilla.


title: Stick Arena

text: Pelin tarkoituksena on tappaa toisia tikku-ukko-hahmoja ja pitää oma hahmonsa hengissä. Pelaajat voivat jutella keskenään aulassa sekä myös kesken pelin. Yhdelle kentälle mahtuu korkeintaan neljä pelaajia. Kenttien koko vaihtelee suuresti ja pelaajat voivat myös luoda itse omia kenttiä. Se pelaaja voittaa, joka on tappanut toisia eniten. Mikäli tappoja on yhtä paljon, ratkaisee kuolemien lukumäärä.


title: Stick Arena

text: Peliin täytyy kirjautua sisään mikäli haluaa päästä pelaamaan. Tunnuksen tekeminen on nopeaa, ja tikku-ukon ympärillä olevan kehän värin voi valita. Tunnuksella on tiedot, mm. sen tappojen lukumäärä.


title: Stick Arena

text: Aseita on monia erilaisia mm. haulikko, pistooli, katana, pesäpallomaila ja AK-47


title: Stick Arena

text:
Peli uudistui (??.10.2008) nykyään se on Stick Arena Ballistick.
Uusia aseita pelissä on mm. minigun, lasermiekka, sähkökypärä, laserpyssy, moottorisaha ja liekinheitin. Nämä kuitenkin maksavat, vanhatkin aseet on mukana. Uudistuksia pelissä on myös mm. lisää areenoita, voi itse tehdä areenan, tikku-ukon ympärille voi ostaa erilaisen värikentän (pelin omalla rahalla eli creditillä) esim. hymiön näköisen värikentän.


title: Stick Arena

text: Lisää uudistuksia tuo myös tikku-ukon ympärillä ostetta leijuva lemmikki. Myös uusia lemmikeitä voi ostaa kaupasta.


title: Jürgen Prochnow

text: Jürgen Prochnow (s. 10. kesäkuuta 1941 Berliini, Saksa) on saksalainen näyttelijä. Hänen tunnetuimpiin rooleihinsa kuuluvat Kapteeni Heinrich Lehmann-Willenbrock elokuvassa "Sukellusvene U-96", Ivan Radek elokuvassa "Air Force One", Leto Atreides "Dyynissä" sekä Maxwell Dent "Beverly Hills kyttä 2":ssa. Prochnowilla on pienet roolit myös elokuvissa "Judge Dredd – tuomari" ja "Da Vinci -koodi".


title: Jürgen Prochnow

text: Prochnow syntyi Berliinissä, mutta vietti nuoruutensa Düsseldorfissa. Hänellä on isoveli Dieter, joka on myös näyttelijä. Hän opiskeli näyttelemistä Folkwang Schoolissa Essenissä ja hänestä on tullut yksi menestyksekkäimmistä saksalaisista näyttelijöistä Hollywoodissa.


title: Jürgen Prochnow

text: Eräs hänen ensimmäisistä merkittävistä rooleistaan oli televisioelokuvassa "Die Konsequenz" (1977). Elokuva kertoo kahden homoseksuaalin rakkaustarinan ja se joutui aikanaan aiheensa takia esityskieltoon. Elokuvan ohjasi Wolfgang Petersen, jonka kanssa Prochnow on sittemmin jatkanut yhteistyötä.


title: Jürgen Prochnow

text: Hän kuului vuoden 1996 Berliinin elokuvajuhlien tuomaristoon.


title: Jürgen Prochnow

text: Prochnow esitti Arnold Schwarzeneggeriä televisioelokuvassa "See Arnold Run", joka kertoo Schwarzeneggerin vaalikampanjasta Kalifornian kuvernööriksi. Sattumalta Prochnow oli myös yksi näyttelijöistä, joita aikanaan harkittiin "Terminator – tuhoaja" -elokuvan päärooliin. Hän on myös dubannut Sylvester Stallonen roolin saksankielisissä versioissa elokuvista "Rocky" ja "Rockyn uusintaottelu".


title: Jürgen Prochnow

text: Ensimmäisestä avioliitostaan 1970-luvulta Prochnowilla oli tytär, joka kuitenkin kuoli nuorena. Hän meni uudelleen naimisiin vuonna 1982 ja erosi 1997. Jälkimmäisestä avioliitosta hänellä on kaksi lasta.


title: Pyhäjoki (joki)

text: Pyhäjoki on Pyhäjoen vesistön laskujoki Pohjois-Pohjanmaalla. Se on 166 km pitkä ja saa alkunsa Suomenselältä Pyhäjärvestä, joka sijaitsee Pyhäjärven kaupungissa entisessä Oulun läänissä. Pyhäjärven Junttiselältä länteen lähtevä Pyhäjoki virtaa läpi Pohjanmaan ensin Kärsämäelle ja sieltä Haapavedelle, Oulaisiin, Merijärvelle, laskien Pyhäjoen kunnan alueella Perämereen.


title: Pyhäjoki (joki)

text: Pohjanmaan asutus on keskittynyt aikanaan jokien tuntumaan, mikä on nähtävissä vieläkin tämän ”pyhän” joen kohdalla. Maan poikittaisena kulkureittinä Pohjanmaan joilla oli merkittävä rooli, mutta vielä edelleenkin maantiet kulkevat suurelta osin Pyhäjoen rantaa. Ensimmäinen tie Pyhäjoelta Oulaisiin valmistui 1700-luvun lopulla. Pyhäjoki virtaa loivasti mereen, mutta välillä on koskiakin, joista suurin osa on valjastettu sähköntuotantoon. Joki on nykyisin vähävetinen eikä lohi enää tällä vuosisadalla ole juuri noussut jokeen. Pyhäjoki oli myös puutavaran uittojoki, jolloin tukki- ja pinotavaran uiton huippuvuodet ajoittuivat vuosiin 1926–1938. Pyhäjoki oli tunnettu rapujokena vielä 1960-luvulla, mutta veden laadun huonontuminen hävitti ravun joesta. Muistona tältä ajalta on Oulaisten kaupungin rapuvaakuna. Pyhäjoella ei ole nykyään merkitystä turistikohteena. Sen sijaan asuinpaikkoina korkeammat Pyhäjoen törmät ovat suosittuja.


title: Pyhäjoki (joki)

text: Pyhäjärvestä lähdettäessä joki virtaa ensimmäisenä suuremman kylän Jokikylän läpi. Jokikylältä löytyy myös joen ensimmäinen pato. Jokikylän jälkeen joki laskee Kärsämäelle Nuttuperän kautta Venetpaloon, jossa vesi virtaa Niskakoskea alas ennen kuin saavutaan Kärsämäen keskustan liepeille. Kärsämäeltä tullaan pienempien kylien läpi Haapavedelle, jossa joki virtaa vetensä Haapajärveen. Haapaveden kaupunki on muodostunut aikanaan Haapajärven rannalle. Täältä vedet jatkavat virtaustaan kohti Oulaista molemmin puolin asfalttitien reunustamana. Välillä ovat Mieluskylä, Mäyränperä ja Matkaniva. Annosen kohdalla joki muodostaa jyrkän mutkan ja osa vedestä virtaa suoraa, jolloin jokien väliin jää suuri maa-alue, Salonsaari. Ennen Oulaisten keskustaa Piipsjärvi laskee vetensä Piipsanjokea pitkin Pyhäjokeen. Oulaisten kaupunki on aikanaan syntynyt Pyhäjoen molemmille puolille ydinkeskustan sijaitessa joen pohjoispuolella. Oulaisten jälkeen Pyhäjoki tekee samanlaisen Salonsaaren nimellä kutsutun mutkan kuin mainitsimme edellä. Joki virtaa edelleen erään Oulaisten kylistä, Petäjäskoski, läpi. Ennen Merijärven keskustaa Kalaputaan kohdalla Pyhäjoki on melko leveää, mutta supistuu sitten kuntakeskuksen ulkopuolelta ohi virratessaan kapeaksi puroksi. Merijärven jälkeen sijaitsevan Pyhänkosken kerrotaan olleen "varsinkin tulvan aikana kuin Imatra konsanaan”.


title: Pyhäjoki (joki)

text:
Pyhäjoen kuntaa lähestyessämme tullaan Pirttikoskelle, jonka ympärille on myös muodostunut kyläasutusta. Pyhäjoen kunnan keskusta sijaitsee Pyhäjoen suistoalueella, jossa joki haarautuu kahteen osaan. Osa Pyhäjoen keskustan asutuksesta sijaitsee jokihaarojen välisellä saarella.
Pyhäjoessa on tehty mittavia vesistöjärjestelyjä tulvariskien pienentämiseksi ja vesivoiman tuottamiseksi. Jokeen on rakennettu viisi voimalaitosta, jotka ovat alajuoksulta lukien Hourunkosken, Haapakosken, Venetpalon, Kalliokosken ja Vesikosken voimalaitokset. Yhteensä vesistöstä saatava sähköteho on noin 4,1 MW, ja vuotuinen energiantuotto noin 17,5 GWh.


title: Pyhäjoki (joki)

text: Pyhäjokeen on kaavailtu muitakin voimalaitoksia. 1960-luvulla Revon Voima Oy suunnitteli voimalaitosta myös Pyhänkoskeen, mutta hanke ei toteunut. Tarkoitus oli rakentaa voimalaitos noin kilometri etelään jokiuomasta ja johtaa vesi sinne Pyhänkosken ohi kaivettavaa kanavaa pitkin. Nykyään joen alajuoksu Haapakosken voimalaitokselle saakka on suojeltu koskiensuojelulailla.


title: Erkki Vuorenmaa

text: Erkki Vuorenmaa (s. 1. joulukuuta 1947 Jyväskylä) on Metallityöväen Liiton entinen puheenjohtaja (2000–2008). Vuonna 2008 hänen seuraajakseen valittiin Riku Aalto.


title: Erkki Vuorenmaa

text: Vuorenmaa on myös SAK:n hallituksen jäsen ja SAK:n hallituksen työvaliokunnan jäsen sekä eläkevakuutusyhtiö Ilmarisen hallituksen varajäsen. Hän on puoluekannaltaan sosiaalidemokraatti. Vuosina 1993–2000 hän oli Uudenmaan Sosialidemokraattien puheenjohtaja, SDP:n puoluevaltuuston jäsen 1996–2002 ja puoluehallituksen jäsen 2002–2008.


title: Erkki Vuorenmaa

text: Vuorenmaa kannattaa kolmikantaista tulopolitiikkaa.


title: Kattila

text: Kattila on syvä, tasapohjainen, yleensä kannellinen keittoastia, joka on tarkoitettu keittämiseen liedellä. Useimmat kattilat valmistetaan nykyisin ruostumattomasta teräksestä tai alumiinista, ja niiden pinta voi olla paljas tai emaloitu, joskus sisältä myös Teflon-pinnoitettu. Induktiolevyllä keittämistä varten kattilan pohja saattaa sisältää magnetoituvaa metallia kuten rautaa.


title: Kattila

text: Nostamista varten kattilalla on yleensä kaksi lenkkimäistä kahvaa sen vastakkaisilla puolilla. Pienemmät, yhdellä pitkänomaisella kahvalla varustetut keittoastiat ovat oikeastaan kasareita, vaikka niitäkin näkee usein kutsuttavan kattiloiksi. Padasta kattilan erottaa koon ja pohjan muodon perusteella: padalla tarkoitetaan suurehkoa, usein pyöreäpohjaista tulella keittämiseen tarkoitettua astiaa.


title: Kattila

text: On olemassa kerroskattiloita, joissa alaosa on normaali kattila mutta sen sisään voidaan asettaa joko reiällinen tai umpinainen ohutseinäinen yläkattila. Alakattilaan laitetaan vettä, joka kiehuessaan kuumentaa yläkattilan sisällön, korkeintaan sataan asteeseen. Reiällinen sisäkattila soveltuu vihannesten höyryttämiseen ja umpinainen puurojen hauduttamiseen. Kerroskattilan eräs etu on, että ruoka ei koskaan pala pohjaan kunhan huolehditaan, että alakattila ei kiehu kuivaksi.


title: Venera 8

text: Venera 8 () oli Neuvostoliiton Venus-planeettaa tutkineen Venera-avaruusohjelman luotain. Kiertorata- ja laskeutumisosasta koostunut luotain laukaistiin 27. maaliskuuta 1972.


title: Venera 8

text:
Venera 8 laskeutumisosa laskeutui Venuksen pinnalle 22. heinäkuuta 1972. Kapseli mittasi laskeutuessaan ilmakehän tuulia, tiheyksiä jne. Pinnalla mitattiin valaistusvoimakkuus, joka vastasi Maan päivää 1 km näkyvyydellä.
Kapseli toimi noin 63 minuuttia kunnes kuumuus mykisti sen.


title: Pyhäjärvi (järvi Pyhäjärvellä)

text: Pyhäjärvi on suuri järvi Pyhäjärven kaupungin alueella Pohjois-Pohjanmaan etelä-osassa ja se on maakunnan suurin järvi. Pyhäjärvi valittiin vuoden 2011 äänestyksessä Pohjois-Pohjanmaan maakuntajärveksi. Pyhäjärvessä on varsin rikas kalasto järvessä on muun muassa kuhaa, ahventa, särkeä, haukea, muikkua, säynettä, kuoretta, madetta ja lisäksi järveen on istutettu järvilohta ja kirjolohta. Järvi laskee länteen Pohjanlahteen Pyhäjokea pitkin.


title: Metallityöväen Liitto

text: Metallityöväen Liitto (usein myös Metalliliitto) oli suomalainen metalliteollisuudessa työskentelevien ammattiliitto. Liitto oli yksi SAK:n suurimmista jäsenliitoista. Liittoon kuului vuoden 2016 lopussa noin 140 000 jäsentä, joista miehiä oli noin 83 prosenttia. He kuuluivat 291 ammattiosastoon. Liiton puheenjohtajana on toiminut vuodesta 2008 Riku Aalto. Metallityöväen Liitto on solminut kahdeksan työehtosopimusta eri aloilla. Osana kolmen ammattiliiton yhdistymistä Metalliliitto muutti vuonna 2017 nimensä Teollisuusliitoksi.


title: Metallityöväen Liitto

text: Liitto julkaisee jäsenlehteä "Ahjo", joka aloitti ilmestymisensä vuonna 1949.


title: Metallityöväen Liitto

text: Metallityöväen Liitto muutti sääntönsä ja muutti nimensä Teollisuusliitoksi ylimääräisessä liittokokouksessaan 17.–18. toukokuuta 2017. Puuliitto ja Teollisuusalojen ammattiliitto lakkauttavat toimintansa ja niiden ammattiosastot liittyvät Teollisuusliittoon vuoden 2018 alkuun mennessä.


title: Metallityöväen Liitto

text:
Metalliliitto solmii kahdeksan työehtosopimusta, joissa sovitaan kunkin alan vähimmäistyöehdot: palkka, jota vähintään pitää maksaa, ylityökorvaukset, sairausajan palkka, vapaapäivät jne.
Metalliliitto solmii työehtosopimukset alan työnantajaliiton kanssa seuraaville aloille


title: Metallityöväen Liitto

text: Lisäksi Metalliliiton jäseneksi voi liittyä, kun työskentelee seuraavilla aloilla: elektroniikka- ja sähköteollisuus, tietoliikenne ja energia-ala.


title: Metallityöväen Liitto

text: Työehtosopimusten noudattamista työpaikalla valvovat työntekijöiden valitsemat luottamushenkilöt. Työympäristöasioissa edunvalvojana toimii työntekijöiden valitsema työsuojeluvaltuutettu.


title: Metallityöväen Liitto

text: Kaikilla edellä mainituilla aloilla ammattiin opiskelevat voivat liittyä oppilasjäseneksi.


title: Metallityöväen Liitto

text: Metalliliiton edeltäjä Suomen rauta- ja metallityöntekijäin liitto (myöhemmin Suomen metallityöntekijäin liitto) perustettiin vuonna 1899. Se liittyi Suomen Ammattijärjestöön 1907 ja Kansainväliseen metallityöväen liittoon 1908. Vuonna 1921 kommunistit ja näiden liittolaiset (SSTP) saivat Metalliliitossa enemmistön. Sosialidemokraatit lähtivät järjestöstä vuonna 1929. Vanha järjestö lakkautettiin muiden SAJ:hin jääneiden liittojen tapaan vuonna 1930 ja sosiaalidemokraatit perustivat uuden vastaavan liiton.


title: Metallityöväen Liitto

text: SAK:n jakauduttua vuonna 1960 sosiaalidemokraatit perustivat Metalliliiton rinnakkaisjärjestöiksi Teräsliiton ja Korjaamoliiton, jotka kuuluivat SAJ:hin. Liitot yhdistyivät jälleen uuden SAK:n perustamisen myötä. 1970-luvulla sosialidemokraatit ja kommunistit taistelivat liiton vallasta.


title: Metallityöväen Liitto

text: Suomen Kaivostyöväen Liitto yhdistyi Metalliliittoon vuonna 1969, Jalometallityöntekijäin Liitto 1974 ja Auto- ja Konealan Unioni 2003.


title: Metallityöväen Liitto

text: Metalliliitto oli mukana neuvotteluissa Teollisuusalojen ammattiliiton (TEAM) perustamiseksi. Helmikuussa 2009 asiasta järjestettiin jäsenäänestys, jossa 55,6 prosenttia kannatti fuusiota. Ylimääräisessä liittokokouksessa hanke ei kuitenkaan saanut taakseen säännöissä vaadittua 3/4 enemmistöä, koska vasemmistoryhmä asettui vastustamaan fuusiota, joten Metalliliitto päätti kesäkuussa jäädä ulos jatkoneuvotteluista. TEAM perustettiin ilman metallityöläisiä.Ylintä päätäntävaltaa Metalliliitossa käyttää joka neljäs vuosi kokoontuva liittokokous. Jäsenet muodostavat valitsijayhdistyksiä, jotka asettavat ehdokkaat liittokokousvaaleihin. Liittokokousedustajat valitaan vaalipiireittäin. Suhteellisilla vaaleilla valitut edustajat edustavat jäsenistöä alueellisesti ja sopimusaloittain jäsenmäärän mukaisesti. Liittokokous päättää liiton toiminnan suuntaviivoista seuraavaksi nelivuotiskaudeksi.


title: Metallityöväen Liitto

text: 21. liittokokous järjestettiin 2012. Kokoukseen valittiin 464 edustajaa. Seuraava sääntömääräinen kokous pidetään 2016.


title: Metallityöväen Liitto

text:
Liittokokous hyväksyy liiton säännöt, aluejärjestön säännöt ja ammattiosaston säännöt sekä ammattiosaston työhuonekunnan säännöt.
Liittokokous valitsee liiton puheenjohtajan ja liittosihteerin sekä muut liittohallituksen 18 jäsentä. Liittohallitus kokoontuu noin joka kolmas viikko.


title: Metallityöväen Liitto

text: Liittokokous valitsee myös liittovaltuuston 56 jäsentä. Liittovaltuusto kokoontuu vähintään kahdesti vuodessa. Liittovaltuusto käyttää liiton korkeinta päätäntävaltaa liittokokousten välillä. Liittovaltuusto mm. hyväksyy liiton vuosittaiset toiminta- ja taloussuunnitelmat sekä tilinpäätökset ja toimintakertomukset.


title: Metallityöväen Liitto

text: Liittohallitus nimeää työvaliokunnan, joka valmistelee asioita liittohallitukselle, toteuttaa liittohallituksen päätökset sekä päättää toimintaohjesääntönsä mukaisista asioista.


title: Metallityöväen Liitto

text: Metallityöväen Työttömyyskassan  edustajiston vaalit järjestetään samaan aikaan yhteistyössä Metalliliiton liittokokousvaalien kanssa. Työttömyyskassan edustajisto valitsee työttömyyskassan hallituksen ja valtuuston jäsenet.


title: Metallityöväen Liitto

text:
Ensimmäiset yhtenäisen Metalliliiton vaalit järjestettiin marraskuussa 1971.
Liiton keskustoimisto on Helsingissä.


title: Metallityöväen Liitto

text: Eri puolilla maata on 11 aluetoimistoa (Helsinki, Turku, Pori, Hämeenlinna, Tampere, Karhula, Varkaus, Jyväskylä, Vaasa, Oulu, Tornio).


title: Metallityöväen Liitto

text:
Metallityöväen Murikka-opistossa Murikka-opisto järjestetään ammattiyhdistyskoulutusta ja työyhteisöjen työhyvinvointiin liittyvää koulutusta. Opisto on kansanopisto.
Aluetoimistot järjestävät useita tapahtumia ja koulutustilaisuuksia alueillaan.
Ammattiosastojen ja seuturyhmien järjestämä koulutus on paikallisista tarpeista lähtevää koulutusta.


title: Metallityöväen Liitto

text: Metalliliitto tekee säännöllisin väliajoin jäsentutkimuksia. Lisäksi liitto tuottaa metalliteollisuuden ja autoalan toimialakatsaukset vuosittain. Samoin liitto julkaisee vuosittain palkkakehitysraportteja.


title: Metallityöväen Liitto

text: Metalliliitto kuuluu eurooppalaiseen teollisuustyöntekijäin järjestöön IndustriALL - European Trade Union ja kansainväliseen teollisuustyöntekijäin järjestöön IndustriALL Global Union. Pohjoismaista yhteistyötä tehdään Pohjoismaiden teollisuustyöntekijät Nordic IN -järjestön kanssa.


title: Metallityöväen Liitto

text: Ammattiliitto tuki SDP:n Paavo Lipposen presidentinvaalikampanjaa 31900 eurolla vuoden 2012 vaaleissa.. Vuoden 2014 eurovaaleissa liitto tuki Vasemmistoliiton Erno Välimäen kampanjaa 10000 eurolla sekä Kari Uotilan kampanjaa 5000 eurolla .


title: Metallityöväen Liitto

text: Vasemmistoliitto julkisti elokuussa 2009, että Metalliliitto oli puolueen suurin tukija ay-liikkeessä. Metalliliitto tuki puoluetta kahden vuoden aikana 33 000 eurolla.


title: Matami Mimmi

text: Matami Mimmi, toisinaan myös Mainio Matami Mimmi () on Aku Ankka -lehtien tarinoissa esiintyvä noitahahmo. Matami Mimmin ensiesiintyminen oli Disney-elokuvassa Miekka kivessä.


title: Matami Mimmi

text: Toisin kuin virkasisarensa Milla Magia, Matami Mimmi kuvataan sarjakuvatarinoissa useimmiten hyväntahtoiseksi, joskin ilkikuriseksi hahmoksi. Ensimmäisissä tarinoissaan Mimmi saattoi jopa auttaa Milla Magiaa, mutta luonne muuttui hyvin nopeasti nykymuotoiseksi. Nykyisin hän esimerkiksi estää Karhukoplaa tekemästä rikoksia ja auttaa joskus jopa Roopea rikollisia vastaan.


title: Venera 6

text: Venera 6 () oli Neuvostoliiton Venus-planeettaa tutkineen Venera-avaruusohjelman luotain. Se laukaistiin 10. tammikuuta 1969.


title: Venera 6

text: Venera 6:n laskeutumiskapseli laskeutui Venuksen pinnalle 17. huhtikuuta 1969, mutta mittauslaitteisto lopetti toimintansa noin 10 kilometrin korkeudella planeetan pinnasta kuuman ja hyvin tiheän kaasukehän vuoksi.


title: Bibimbap

text: Bibimbap on suosittu korealainen ruokalaji. Kirjaimellisesti nimi tarkoittaa sekaruokaa tai riisi- ja kasvissekoitusta. Ruokalaji mainitaan ensimmäisen kerran kirjallisissa lähteissä nimellä "bubuimbap" vuoden 1800 tienoilla.


title: Bibimbap

text: Bibimbap tarjotaan kulhosta, jonka pohjan peittävälle riisille asetellaan vihanneksia, naudanlihaa ja gochujang-chilitahnaa. Päällimmäiseksi voidaan nostaa raaka tai paistettu kananmuna. Annos sekoitetaan juuri ennen sen syömistä lusikalla.


title: Bibimbap

text: Vihanneksia voidaan käyttää bibimbapiin raasteena, pikkelöitynä, maustettuna tai sellaisenaan. Tyypillisiä vihanneksia ovat porkkana, retiisi ja muut juurekset, kurkku, kurpitsat, pinaatti, saniaisen versot, soijapavun idut, sienet ja nori-merilevä. "Dubu" eli tofu voidaan soseuttaa tai lisätä ruokaan kuutioina. Naudanlihan voi korvata kanalla, kalalla tai äyriäisillä, tai liha voidaan jättää kokonaan pois. Useilla alueilla Koreassa tarjottava bibimbapin kasvisversio saattaa olla ruoan perinteisempi muoto.


title: Bibimbap

text: Jeollan maakunta Etelä-Koreassa on kuuluisa omasta bibimbap-versiostaan, jonka kerrotaan kehittyneen hoviruoista. "Dolsot bibimbap" tarjottiin aiemmin messinkivadilta, mutta nykyisin ruoka tarjotaan suoraan kivipadasta ("dolsot"), jossa se valmistetaan.


title: Bibimbap

text: Pataan kaadetaan seesamiöljyä, joka paistaa riisin pohjimmaisen kerroksen kullankeltaiseksi ja rapeaksi tai halutessa jopa palaneeksi. Riisin jälkeen pataan lisätään muut ainekset ja raaka kananmuna, jonka annetaan paistua annoksen päällä tai padan reunaa vasten.


title: Venera 5

text:
Venera 5 () oli Neuvostoliiton Venus-planeettaa tutkineen Venera-avaruusohjelman luotain 1969.
Luotaimen laskeutuja lähetti tietoja 53 minuuttia laskeutuessaan Venuksen kaasukehään laskuvarjon varassa.
Se tuhoutui jo planeetan kaasukehässä.
Se oli samanlainen kuin Venera 4, mutta sitä oli vahvistettu suuren paineen varalta, ja sen laskuvarjoa pienennetty havaitun Venuksen suuren ilmakehän takia.
Venera 5:n laskeutumiskapseli laskeutui Venuksen pinnalle 16. huhtikuuta 1969 paikkaan 3° eteläistä, 18° itäistä.
Venera 5 laukaistiin 5. tammikuuta 1969.


title: John Marco Allegro

text: John Marco Allegro (17. helmikuuta 1923 Lontoo — 17. helmikuuta 1988) oli arkeologi ja Kuolleen meren kääröjen tutkija.


title: John Marco Allegro

text: Allegro opiskeli seemiläisiä kieliä Manchesterin yliopistossa ja heprean murteita Oxfordin yliopistossa. Hänellä oli metodistipapin koulutus.


title: John Marco Allegro

text: Allegro kuului ainoana uskonnottomana Qumranin tekstejä tutkineeseen työryhmään. Hänet erotettiin siitä. Allegro vastusti kääröjen selvitystyön hitautta. Hän julkaisi käännöksen Kuparikääröstä kaksi vuotta ennen Józef Milikin julkaisemaa virallista versiota.


title: John Marco Allegro

text: Allegron kirja "The Chosen People" (1971) käsittelee juutalaisten historiaa. Tässä kirjassaan Allegro toteaa, että juutalaisten historia alkaa suunnilleen kuninkaiden ajasta. Sitä aikaisempi historia on vielä vahvemmin sepitetty (pääasiassa Babyloniassa) uskonnollisia tarpeita varten. Allegron mukaan juutalaisia on tosin pitkään ollut Egyptissä, mutta taru erämaavaelluksesta luvattuun maahan sepitettiin papiston Babylonian vankeuden aikoihin. Mooseksen kirjat kirjoitettiin sen jälkeen.


title: John Marco Allegro

text: Teoksessaan "The Sacred Mushroom and the Cross" Allegro väitti, että kristinusko oli alunperin essealainen samanistinen kultti ja että Jeesuksella viitattiin evankeliumeissa peitetysti punaiseen kärpässieneen ("amanita muscaria"). Allegron akateeminen ura ja uskottavuus päättyivät tähän.


title: Kattila (täsmennyssivu)

text: Kattila voi tarkoittaa:


title: Pekka Sihvola

text: Pekka Sihvola (s. 22. huhtikuuta 1984 Espoo) on suomalainen jalkapalloilija, joka edustaa kaudella 2015 Veikkausliigassa pelaavaa HIFK:ta. Hän on pelipaikaltaan hyökkääjä.


title: Pekka Sihvola

text: Sihvola on espoolaisen FC Hongan kasvatti. Hän debytoi Suomen korkeimmalla sarjatasolla Veikkausliigassa kaudella 2003 FC Jokereissa. Liigassa pelipaikan vakiinnuttaminen ei tällöin onnistunut, mutta alemmilla sarjatasoilla Sihvola oli ahnas maalintekijä. Hän voitti kaudella 2009 Ykkösen maalitilaston 20 maalillaan, minkä lisäksi hänet valittiin sarjan parhaaksi pelaajaksi. Hänen seuransa tuolloin oli FC Hämeenlinna, jota hän on edustanut Ykkösessä viiden kauden ajan.


title: Pekka Sihvola

text: Talven 2004–2005 Sihvola ja Panu Autio viettivät Chilessä tavoitteenaan olla ensimmäisiä suomalaisia eteläamerikkalaisessa pääsarjassa. He harjoittelivat toiseksi korkeimman sarjatason Magallanesissa sekä korkeimman sarjatason La Serenassa, johon eivät saaneet sopimusta.


title: Pekka Sihvola

text: Veikkausliigaa Sihvola on pelannut myös Hongassa kaudella 2006, FC Lahdessa kaudella 2010, Hakassa kaudella 2011 ja Myllykosken Pallossa kaudesta 2012 alkaen. Hakassa hän pelasi 33 ottelua, joissa hän teki yhdeksän maalia, joukkueensa eniten. Sihvola on ollut joukkueensa paras maalintekijä myös MYPAssa. Kaudella 2012 hän teki 28 ottelussa 14 maalia ja kaudella 2013 32 ottelussa 12 maalia. Hän voitti molemmilla kausilla Iltalehden Leijonapörssin.


title: Pekka Sihvola

text: Tammikuussa 2015 Sihvola solmi yksivuotisen sopimuksen Veikkausliigaan nousseen HIFK:n kanssa.


title: Pekka Sihvola

text: Sihvola pelasi Suomen alle 19-vuotiaiden maajoukkueessa seitsemän ottelua, joissa hän teki viisi maalia. Suomen A-maajoukkueessa hän teki ensiesiintymisensä 24. tammikuuta 2014 harjoitusottelussa Omania vastaan.


title: Pekka Sihvola

text: Sihvola on pelannut myös futsalia espoolaisessa Golden Futsal Teamissa, jonka kanssa hän voitti lajin Suomen-mestaruuden kausilla 2007–2008 ja 2008–2009. Suomen futsalmaajoukkueessa Sihvola on pelannut neljä ottelua.Sihvola valmistui vuonna 2014 Aalto-yliopistosta kauppatieteiden maisteriksi ja diplomi-insinööriksi. KTM-tutkintonsa hän suoritti International Design Business Management -koulutusohjelmassa, jossa hänen pro gradu -työnsä nimi oli "Multidisciplinary Education – Impact on Working Careers, Case IDBM".


title: Pekka Sihvola

text: Maaliskuussa 2014 Sihvola valittiin Suomen Jalkapallon Pelaajayhdistys ry:n puheenjohtajaksi. Hän oli jo ennen puheenjohtajuuttaan toiminut yhdistyksen hallituksessa useita vuosia.


title: Gochujang

text: Gochujang on käymällä valmistettava punainen ja voimakkaanmakuinen korealainen maustetahna. Gochujangin valmistus aloitetaan gluteeniriisijauheen keittämisestä. Siivilöidyn mallassiirapin lisäämisen jälkeen lisätään chilijauhe ja lopulta käytetyistä soijapavuista valmistettu jauho. Seoksen annetaan käydä viikko auringonpaisteessa tai kunnes pinnalle muodostuu kova kalvo.


title: Gochujang

text: Tulisuutensa ja makunsa gochujang saa pääasiassa punaisista chileistä. Chilipippuri tuli Koreaan portugalilaisten kauppiaiden mukana Yi-dynastian aikana 1700-luvulla. Korealaiset osasivat jo tuolloin valmistaa maustetahnaa fermentoimalla soijapavuista. Chilin viljelyn yleistyessä syntyi gochjangin resepti.


title: Gochujang

text: Chilimaustetahnaa käytetään Etelä-Koreassa monella tavalla valmistettuihin sekä liha- että kasviruokiin. Gochujang on olennainen aineosa bibimbapissa, useissa pataruuissa ja lihojen marinadeissa.


title: Kirkkohallitus

text: Kirkkohallitus (lyhenne KKH) on Suomen evankelis-luterilaisen kirkon keskushallinnon valmisteleva ja toimeenpaneva luottamuselin, jolla on erityisesti kirkon yhteiseen talouteen liittyviä erillistehtäviä. Kirkkohallitus toimii kirkon keskusrahaston hallituksena.


title: Kirkkohallitus

text: Kirkkohallitukseksi kutsutaan myös kirkkohallituksen virkamiehistä koostuvaa virastoa, joka jakautuu useisiin osastoihin.


title: Kirkkohallitus

text: Kirkkohallituksen itseoikeutettuna puheenjohtajana on arkkipiispa. Muina jäseninä ovat piispainkokouksen valitsemat kaksi piispaa sekä kirkolliskokouksen valitsemat yhdeksän maallikkoa (yksi kustakin hiippakunnasta) sekä kaksi pappia.


title: Kirkkohallitus

text: Kirkkohallituksen yleistehtävänä on "hoitaa kirkon yhteistä hallintoa, taloutta ja toimintaa". Lisäksi kirkkohallitus toimii kirkon keskusrahaston hallituksena.


title: Kirkkohallitus

text: Kirkkohallitus lisäksi


title: Kirkkohallitus

text: Kirkkohallitus ei tehtäviltään rinnastu valtioneuvostoon tai hallitukseen. Kirkon keskushallinto on kaiken kaikkiaan varsin heikko verrattuna valtion keskushallinnon asemaan yhteiskunnassa, ja kirkkohallituksen asema kirkon keskushallinnossa on merkittävästi heikompi kuin ministeriöiden vastaava asema.


title: Kirkkohallitus

text: Kirkkohallituksen asema perustuu sen valmistelu- ja täytäntöönpanotehtäviin suhteessa kirkolliskokoukseen, kirkon yhteisen talouden hoitamiseen sekä kirkon yhteiskunta- ja ulkosuhteiden hoitoon.